Etunimi Sukunimi

**Kirjoitusohjeet**

mahdollinen tarkentava alaotsikko

Vaasa 20XX

Xxxn akateeminen yksikkö

Opintosuunta ja opinnäytteen taso

Koulutusohjelma

|  |  |  |  |
| --- | --- | --- | --- |
| **VAASAN YLIOPISTO**  **Xxxn akateeminen yksikkö** | | | |
| **Tekijä:** | Etunimi Sukunimi | | |
| **Tutkielman nimi:** | Kirjoitusohjeet: mahdollinen tarkentava alaotsikko | | |
| **Tutkinto:** | Esimerkkitieteiden maisteri | | |
| **Koulutusohjelma:** | Oma koulutusohjelma | | |
| **Opintosuunta:**  **Työn ohjaaja:** | Oma opintosuunta  Etunimi Sukunimi | | |
| **Valmistumisvuosi:** | 20xx | **Sivumäärä:** | 9 |

**TIIVISTELMÄ:**

Tutkielmaan on liitettävä sivun mittainen tiivistelmä, joka sijoitetaan kansilehden jälkeen. Tiivistelmän kir­jasinlaji on Calibri ja kirjasinkoko 11. Riviväli on 1. Tiivistelmä kirjoitetaan ensisijaisesti passiivissa, ja sen suositellut aikamuodot ovat preesens ja perfekti. Ensimmäistä persoonaa voi käyttää tarvittaessa omien valintojen selventämiseen. Tiivistelmään ei merkitä lähdeviitteitä. Tiivistelmään ei myöskään tuoda yksittäisiä tutkimustuloksia, kuten prosenttilukuja.

Tiivistelmäteksti vastaa pro gradu -tutkielmassa ja diplomityössä kypsyysnäytettä. Se sisältää tiedot tutkimuksen taustasta tai lähtökohdista, tutkimusongelmasta tai tutkimuksen tavoitteesta, teoriasta, keskeisistä käsitteistä, käytetyistä menetelmistä, aineistosta, keskeisistä havainnoista ja tutkimustuloksista sekä päätelmät ja tulkinnat. Tiivistelmätekstin pituus tulee olla sellainen, että näiden ohjeiden mukaisesti yksi sivu on täynnä (noin 400–450 sanaa). Harjoitustöihin ei tule tiivistelmää.

Jos tutkielma on laadittu englanniksi, tiivistelmä on laadittava omalla koulusivistyskielellä suomeksi tai ruotsiksi. Jos tutkielman kirjoittajan koulusivistyskieli on jokin muu kuin suomi tai ruotsi, voi tiivistelmän laatia englanniksi tai ohjaajan kanssa sovitulla kielellä.

Tiivistelmäteksti lisätään opinnäytetyötä tallennettaessa opinnäytteen tietoihin, ja se on julkisesti näkyvillä ja hakukoneilla löydettävissä.

Avainsanat kuvaavat työn keskeisiä käsitteitä. Tutkielman avainsanat (5–8 kpl) mainitaan tiivistelmän lopussa. Avainsanat kirjoitetaan samalla kielellä kuin tutkielma, ja niistä voi keskustella ohjaajan kanssa. Avainsanat ovat tärkeitä työn löydettävyyden kannalta. Avainsanan tarkoitus ei ole olla yksilöllinen, vaan kertoa, mihin aihepiiriin työ liittyy. Osuvaan tallennettaessa voi käyttää ainoastaan yleisestä suomalaisesta ontologiasta (YSO) löytyviä sanoja.

|  |
| --- |
| **AVAINSANAT:** (5–8 avainsanaa, tarkista tarvittaessa asiasanastosta). |

**Sisällys**

[1 Kirjoitusohjeiden käyttö 6](#_Toc160623821)

[2 Ulkoisia vaatimuksia 7](#_Toc160623822)

[2.1 Kansi 7](#_Toc160623823)

[2.2 Sivunumerot ja sisällysluettelo sekä muut luettelot 8](#_Toc160623824)

[2.3 Tekstin asettelu ja fontti 9](#_Toc160623825)

[2.4 Luvut, otsikointi ja kappaleet 10](#_Toc160623826)

[2.5 Kuviot, kuvat, taulukot ja esimerkit 11](#_Toc160623827)

[2.5.1 Kuviot ja kuvat 12](#_Toc160623828)

[2.5.2 Taulukot 15](#_Toc160623829)

[2.5.3 Esimerkit 17](#_Toc160623830)

[2.6 Erityistapaukset 18](#_Toc160623831)

[2.6.1 Matemaattiset yhtälöt 18](#_Toc160623832)

[2.6.2 Koodit ja ohjelmapätkät 19](#_Toc160623833)

[2.6.3 Alaviitteet 20](#_Toc160623834)

[2.6.4 Oikeustapausten ratkaisujen tiivistelmät ja oikeustapausluettelo 21](#_Toc160623835)

[2.7 Liitteet 21](#_Toc160623836)

[3 Lähteiden merkitseminen 22](#_Toc160623837)

[3.1 Yleistä lähdeviitteiden käytöstä 22](#_Toc160623838)

[3.2 Lähdeviitteen kohdistaminen 25](#_Toc160623839)

[3.3 Lisätietoa lähdeviitteistä 27](#_Toc160623840)

[3.3.1 Kirjoittajan nimi virkkeen keskellä 27](#_Toc160623841)

[3.3.2 Usean kirjoittajan julkaisu 28](#_Toc160623842)

[3.3.3 Yhdessä lähdeviitteessä useita lähteitä 29](#_Toc160623843)

[3.3.4 Sama tekijä, eri julkaisut 29](#_Toc160623844)

[3.3.5 Lyhenteiden käyttö 30](#_Toc160623845)

[3.4 Viittaaminen erityyppisiin lähteisiin 30](#_Toc160623846)

[3.4.1 Kirjat, e-kirjat ja artikkelit 31](#_Toc160623847)

[3.4.2 Opinnäytteet 31](#_Toc160623848)

[3.4.3 Virallislähteet (säädökset ja tilastot) 31](#_Toc160623849)

[3.4.4 Tutkimusaineistot, standardit ja patentit 34](#_Toc160623850)

[3.4.5 Verkkoaineistot 35](#_Toc160623851)

[3.4.6 TV ja elokuva 35](#_Toc160623852)

[3.4.7 Sähköpostit, haastattelu ja keskustelut 35](#_Toc160623853)

[4 Lähdeluettelon laadinta 37](#_Toc160623854)

[4.1 Monografia 39](#_Toc160623855)

[4.2 Artikkelit 41](#_Toc160623856)

[4.3 Opinnäytteet 43](#_Toc160623857)

[4.4 Virallislähteet 44](#_Toc160623858)

[4.4.1 Tilastolähteet 45](#_Toc160623859)

[4.4.2 Säädökset 45](#_Toc160623860)

[4.5 Tutkimusaineistot, standardit ja patentit 46](#_Toc160623861)

[4.6 Verkkoaineistot 46](#_Toc160623862)

[4.7 TV ja elokuva 48](#_Toc160623863)

[4.8 Tekoäly 49](#_Toc160623864)

[4.9 Sähköpostiviestit, haastattelut ja keskustelut 50](#_Toc160623865)

[5 Yhteenveto 51](#_Toc160623866)

[Lähteet 52](#_Toc160623867)

[Liitteet 58](#_Toc160623868)

[Liite 1. Liitteen nimi 58](#_Toc160623869)

[Liite 2. Liitteen nimi 59](#_Toc160623870)

Kuviot

[**Kuvio 1.** Vaasan yliopistossa suoritetut tutkinnot vuonna 2020. 13](#_Toc63110256)

[**Kuvio 2.** Prosessikirjoittamisen vaiheet. 14](#_Toc63110257)

Taulukot

[**Taulukko 1.** Facebook-sisältöluokkien lukumäärät yhteensä ja prosenttiosuudet. 16](#_Toc63110294)

[**Taulukko 2.** Lyhenteiden merkitykset suomeksi ja englanniksi. 29](#_Toc63110295)

[**Taulukko 3.** Jokin elementeistä puuttuu. 36](#_Toc63110296)

Algoritmit

[**Algoritmi 1.** Example of a Robot Framework test sequence, containing a test case and custom keywords. 20](#_Toc63110328)

Lyhenteet

# Kirjoitusohjeiden käyttö

Tässä tekstissä esitellään Vaasan yliopiston kirjoitusohjeet. Kirjoitusohjeita sovelletaan kaikissa koulutusohjelmissa ja suuntautumisvaihtoehdoissa. Vaasan yliopiston kirjoitusohjeita noudatetaan sekä suomen- että englanninkielisissä opinnäytetöissä. Mahdollisista poikkeuksista opinnäytetyön ohjaaja ohjeistaa erikseen (esimerkiksi oikeusaloilla).

Kirjoitusohjeissa kerrotaan tutkielman ulkoasun asettelusta, lähteiden käytöstä ja tekstin viimeiste­lystä. Kirjoitusohjeita sovelletaan myös muihin kirjallisiin töihin opintojen alusta lähtien: näin kirjoitusohjeet tulevat tutuksi ennen tut­kielman laadintaa. Kirjoitusohjeet eivät kata kaikkia mahdollisia tapauksia. Epä­varmoissa tilanteissa kannattaa kysyä neuvoa ohjaajalta.

Näiden kirjoitusohjeiden tarkoituksena on auttaa opiskelijaa hahmottamaan tutkielman tai harjoitustyön rakenne sekä havainnollistaa, kuinka kirjoitusohjeita sovelletaan omaan työhön. Tämän tekstin ulkoasu noudattaa tutkielmien ulkoasuvaatimuksia. Opinnäytteissä kaikki tässä tiedostossa esitellyt sivut ovat pakollisia. Harjoitustöissä ei ole tiivistelmäsivua, ja kansi- ja sisällysluetteloiden osalta voi olla erillisiä ohjeita.

Tässä tiedostossa käytetyt esimerkit on joko keksitty tai ne on poimittu erilaisista julkaisuista. Myös lähdeluettelossa mainitut lähteet ovat osittain keksittyjä. Selvyyden vuoksi jokaiseen esimerkkiin ei ole merkitty erikseen lähdeviitteitä. Tässä tekstissä on esitelty yleisimpiä esimerkkejä.

# Ulkoisia vaatimuksia

Tässä luvussa käsitellään kirjallisten töiden ulkoasua koskevia vaatimuksia sekä lukujen, kappaleiden ja otsikoiden rakennetta. Myös kuvioiden, kuvien ja taulukoiden sekä esimerkkien asetuksista annetaan ohjeita. Ulkoasussa noudatetaan Vaasan yliopiston ohjeistusta, ja APA 7 -tyyli on pohjana lähteiden merkinnöissä. On kuitenkin tärkeää huomioida, että lähdemerkinnät eivät noudata APAa kirjaimellisesti, vaan yliopiston ohjeet ovat sovellus APA 7 -tyylistä. Vaasan yliopiston kirjoitusohjeita käytetään riippumatta siitä, kirjoitetaanko opinnäytetyö suomeksi tai englanniksi. Väitöskirjat noudattavat Vaasan yliopiston julkaisusarjojen ohjeistusta.

## Kansi

Kansilehdelle kirjoitetaan työn nimi. Nimen on oltava ytimekäs ja vastattava työn si­sältöä. Työn nimi voi olla kaksiosainen, jolloin se jakaantuu pää- ja alaotsikkoon. Pääotsikko kiteyttää tutkielman aiheen, mutta se voi olla myös esimerkiksi sitaatti tutkimuksessa käytetystä aineistosta. Alaotsikko on usein tarpeen tutkimuskohteen rajausta hahmottamaan.

Kirjallisten töiden kansilehden marginaalit ovat samat kuin muualla työssä (ks. alaluku 2.3). Kansilehdessä käytetään kirjasinlajia Calibri. Riviväli on 1. Sivun yläosassa on keskitettynä Vaasan yliopiston logo. Sivun keskiosaan tulee keskitetysti työn laatijan nimi kirjasinkoolla 16. Nimen alapuolelle kirjoitetaan kirjasinkoolla 20 pääotsikko, joka lihavoidaan. Mahdollinen alaotsikko kirjoitetaan kirjasinkoolla 14. Kansilehden oikealle reunalle tulee tieto siitä, mikä työ on kyseessä kirjasinkoolla 12. Sivun alareunaan viimeiselle riville kirjoitetaan keskitetysti yliopiston kotipaikkakunnan mukaisesti Vaasa 20XX (kirjasinkoko 12). Vuosiluku merkitään tutkielman hyväksymisvuoden mukaan. Muissa töissä kuin tutkielmissa kantta koskevia ohjeita sovelletaan sen mukaisesti, mikä kurssi on kyseessä.

## Sivunumerot ja sisällysluettelo sekä muut luettelot

Kansilehden jälkeen kaikki sivut merkitään juoksevalla sivunumeroinnilla siten, että tiivistelmä on sivulla 2 ja sisällysluettelo on tiivistelmäsivun jälkeen. Sivunume­rointi ulottuu tutkimuksen loppuun asetettujen liitteiden viimeiseen sivuun asti. Sivunumero asetetaan sivun keskelle, 1,5 cm sivun ylä­reunasta. Sivunumeron kirjasinlaji on Calibri kirjasinkoolla 11.

Kaikissa kirjallisissa töissä sisällysluettelo laaditaan ja sijoitetaan samalla tavalla kuin näiden ohjeiden sisällysluettelo (ks. s. 3–4). Sisällysluettelon otsikkona on Sisällys. Suositeltavaa on, että sisällysluettelo laaditaan tekstinkäsittelyohjelman automaattisella toiminnolla. Sisällysluettelon riviväli on 1,5. Sisällysluettelossa tutkimuksen sisältö eritellään otsikoittain ja sivunumeroittain työn etenemisjärjestyksessä. Alaotsikot sisennetään siten, että kaksiportaiset alaotsikot sijoittuvat 0,5 cm:n ja kolmiportaiset ala­otsikot 1 cm:n päähän vasemmasta marginaalista. Sisällys­luettelon loppuun sijoitetaan lähteet ja sen jälkeen mahdolliset muut luettelot. Sisällysluettelossa kohdat Lähteet ja Liitteet eivät saa eteensä numeroa. Mikäli liitteitä on yksi, merkitään se sisällysluetteloon seuraavasti: Liite. Liitteen otsikko. Jos niitä on useampia, ne numeroidaan juoksevasti. Sisällysluettelossa ei käytetä pisteviivoja otsikoiden ja sivunumeroiden välillä. Tiivistelmäsivua ei mainita sisällysluettelossa.

Muilla luetteloilla tarkoitetaan kuva-, kuvio-, taulukko-, symboli-, termi- ja lyhenneluetteloja. Ne sijoite­taan sisällysluettelon jälkeen omalle sivulleen. Kuvat, kuviot ja taulukot esite­tään luettelossa allekkain otsikoittain ja sivunumeroittain. Luetteloiden otsikoiden kirjasinkoko on 14, ja ne lihavoidaan. Luetteloon ei merkitä mahdollisia lähteitä. Jos kuvia, kuvioita ja taulu­koita on korkeintaan kolme, niistä ei tarvitse välttämättä tehdä omia luetteloita.

Merkit, lyhenteet, symbolit ja termit, jotka eivät ole lukijalle itsestäänselvyyksiä, luetellaan selityksineen ryhmittäin aakkosjärjestyksessä: esimerkiksi ensin kreikkalaiset aakkoset, sitten roomalaiset aakkoset ja lopuksi lyhenteet. Lyhenneluettelo otsikoidaan sanalla Lyhenteet, ja siihen merkitään tutkimuksessa esiintyvät vakiintuneet lyhenteet, säädös- ja muut lyhenteet. Vakiintuneita lyhenteitä ovat esimerkiksi HS (Helsingin Sanomat) ja Yle (Yleisradio Oyj). Säädöksistä ilmoitetaan täydellisen nimen lisäksi numero. Lyhenneluetteloon merkitään vain ne tapaukset, joissa on käytetty lyhennettä. Esimerkiksi säädöstä ei merkitä lyhenneluetteloon, ellei siitä ole käytetty lyhennettä. Kun lyhenneluetteloa käytetään, lyhenteitä ei tarvitse selittää tekstissä. Mikäli lyhenteitä on vähän, kannattaa lyhenneluettelon sijaan harkita lyhenteiden auki kirjoittamista tekstissä niiden esiintyessä ensimmäistä kertaa.

## Tekstin asettelu ja fontti

Tutkielman leipäteksti kirjoitetaan kirjasinlajilla Calibri ja kirjasinkoolla 12. **Lihavointia** ja *kursi­vointia* käytetään ohjaajan ohjeiden mukaan. Kursivoinnilla osoitetaan usein kielen ainesta (esim. Sana *sana* sisältää neljä kirjainta). Saavutettavuuden kannalta lihavointi on parempi kuin kursivointi. Tekstin alleviivaamista ei suositella, koska alleviivaus assosioidaan usein linkkiin. Värejä saa käyttää, mutta niiden käyttö ei saa olla ainoa tapa välittää tietoa. Tehostuskeinoja on käytettävä johdonmukaisesti, mutta säästeliäästi.

Teksti sijoi­tetaan siten, että vasen ja oikea marginaali sekä ala- ja yläreunan marginaalit ovat samat (3 cm). Mo­lemmat reunat pitää tasata. Kaikissa kirjallisissa töissä käytetään riviväliä 1,5. Riviväliä 1 käytetään tiivistelmässä, koodeissa tai yli kolme riviä pitkissä suorissa lainauksissa.Riviväliä 1 käytetään myös taulukko-, kuva- ja kuvioteksteissä, esimerkeissä sekä mahdollisissa alaviitteissä. Lähdeluettelossa riviväli on 1,5. Lopuksi kannattaa tarkistaa, että sivujen ala- tai yläreunaan ei jää yksittäisiä rivejä (ns. orporivit). Tämä pätee erityisesti lukujen otsikoihin. Koko dokumentti tavutetaan automaattisesti. Tyhjiä sivuja ei jätetä.

## Luvut, otsikointi ja kappaleet

Teksti jaetaan lukuihin, jotka otsikoidaan ja numeroidaan. Kaikki otsikot lihavoidaan, ja niitä edeltää kaksi tyhjää riviä. Päälukujen otsikot kirjoitetaan lihavoituna, kirjasinkoolla 16. Pääluvut (1) aloitetaan tutkielmassa uudelta sivulta. Muissa kirjallisissa töissä pääotsikko erotetaan edeltävästä tekstistä kahdella tyhjällä rivillä. Alaluvut jat­kuvat samalta sivulta kuin edeltävä teksti.

Kaksiportaisten alalukujen (1.1) otsikot kirjoitetaan lihavoituna kirjasinkoolla 14. Alalukuja on oltava vähintään kaksi: jos työssä on esimerkiksi alaluku 1.1, täytyy siinä olla myös alaluku 1.2. Kaksiportaisten alalukujen otsikot erotetaan edel­tävästä tekstistä kahdella tyhjällä rivillä (riviväli 1,5, välistys [*spacing*] Word-ohjelmalla 0). Jos kaksiportainen ala­luku seu­raa pääluvun otsikkoa, yksi tyhjä rivi otsikkojen välissä riittää. Tutkielmissa pääluvun ja alaluvun välissä on kuitenkin hyvä olla lukuun johdattelevaa tekstiä.

Moniportai­sempi alaluku (1.1.1) erote­taan edellisestä otsikosta tai tekstistä kahdellarivinvaihdolla. Kirjasinkoko on 12, ja myös nämä otsikot lihavoidaan. Alalukuja on oltava vähintään kaksi: jos työssä on esimerkiksi alaluku 1.1.1, täytyy siinä olla myös alaluku 1.1.2. Suosituksena pidetään enintään kolmea porrasta (1.1.1). Neljännen tason otsikkoja voidaan käyttää, mikäli se selkeyden kannalta on tarpeellista. Sen asettelu vastaa kolmannen tason otsikkoa. Otsikon jälkeen on aina yksi tyhjä rivi ennen tekstiä.

Teksti jaetaan kappaleisiin, jotka erotetaan toisistaan yhdellä tyhjällä rivillä. On suosi­teltavaa, että kappaleet ovat suhteellisen samanpituisia. Esimerkiksi koko sivun tai yhden virkkeen mittaisia kappa­leita ei saa olla. Pitkiä, esimerkiksi ranskalaisilla viivoilla tai numeroilla esitettyjä listoja on syytä vält­tää.

Tekstinkäsittelyohjelman tyylejä käyttämällä tiedostosta saadaan saavutettava. Otsikon muotoilu pelkästään ulkoasua vaihtamalla ei ole sallittua. Lisätietoa saavutettavuudesta on saatavilla kirjoitusohjeiden LibGuides-sivustolta.

## Kuviot, kuvat, taulukot ja esimerkit

Kuviot, kuvat ja taulukot täydentävät tekstiä. Niiden sisällön on oltava niin täsmällinen, että niitä voi tarkastella ja ymmärtää näkemättä varsinaista tekstiä. Varsinaisessa tekstissä on oltava viittaus jokaiseen kuvioon, kuvaan, taulukkoon ja esimerkkiin. Kuvioiden, kuvien ja taulukoiden on oltava ulkoasultaan selkeitä ja kooltaan tarkoituksenmukaisia. Niissä ei esimerkiksi saa olla turhaa tyhjää tilaa, ja niiden on mahduttava asetettuihin marginaaleihin ja yhdelle sivulle.

Kuviot, kuvat ja taulukot erotetaan muusta tekstistä yhdellä rivinvaihdolla (välistys Word-ohjelmalla 0) sekä ylä- että alapuolella. Kuvioissa ja taulukoissa on oltava samanlainen graafinen yleisilme kuin oman alan akateemisessa muotoilussa. Kuvatekstit ja taulukkojen selitteet kirjoitetaan kirjasinkoolla 11. Kuvioiden ja taulukoiden sisältöjä ei välttämättä kerrota tekstissä sana- tai numerotarkasti uudelleen, mutta niitä on tulkittava ja selitettävä riittävästi. Varsinaisessa tekstissä tulee viitata ainakin kerran jokaiseen kuvioon, kuvaan tai taulukkoon. Selitys voi olla ennen tai jälkeen, kunhan se sijoittuu luontevaksi osaksi tekstiä.

Kuvioihin ja taulukoihin voidaan viitata tekstissä esimerkiksi seuraavasti:

1. Prosessikirjoittamiseen kuuluu eri vaiheita (ks. kuvio 2).
2. Taulukkoon 1 on koottu Facebook-sisältöluokkien lukumäärät ja prosenttiosuudet.

Kuvioita, kuvia ja taulukoita voi esittää myös liitteissä. Kuvioilla, kuvilla ja taulukoilla pitää olla vaihtoehtoinen teksti, ns. alt-teksti. Kaikissa kuvissa, kuvioissa ja taulukoissa, myös itse suomennetuissa, tulee aina mainita alkuperäinen lähde. Jos kuvaa, kuviota tai taulukkoa on muokattu, lähteen yhteyteen merkitään (mukaillen…adapted from…). Mikäli kuva, kuvio tai taulukko on luotu tai muokattu tekoälyä hyödyntäen, kirjoitetaan käytetty kehote ja tieto tekoälyn hyödyntämisestä kuvatekstiin tai taulukkoselosteeseen (ks. luku 2.5.1).

### Kuviot ja kuvat

Kuvien ja kuvioiden tulee olla joko kirjoittajan omia tai niihin on merkittävä alkuperäisen lähteen mukainen otsikko ja lähdeviitemerkintä. Lähdeviite merkitään ohjeiden mukaisesti (tekijä, vuosi ja tarvittaessa sivunumero). Teoskynnyksen ylittäviin kuviin on kysyttävä lupa tekijältä. Esimerkiksi kuvakaappaus verkkosivuilta on tekijänoikeuden alainen. Kuviot ja kuvat numeroidaan kukin omana sarjanaan ja listataan omina luetteloinaan sisällysluettelon jälkeen. Kuviot ja kuvat erotetaan muusta tekstistä yhdellä tyhjällä rivillä kuvion tai kuvan ylä- ja alapuolella. Kuvioiden otsikko eli kuvateksti kirjoitetaan kuvion alapuolelle, ja se päättyy pisteeseen. Mahdolliset lähdeviitteet tulevat sulkeisiin kuvatekstin jälkeen. Tällöin kuvateksti päättyy pisteeseen vasta lähdeviitteen jälkeen. Teksti **Kuvio 1.** tai **Kuva 1.** lihavoidaan, mutta itse kuvatekstiä ei lihavoida. Kirjasinlaji on Calibri, kirjasinkoko on 11 ja riviväli on 1. Kuvateksti täytyy määritellä. Jos kuvateksti jatkuu toiselle riville, se sisennetään alkamaan samasta kohdasta kuin ensimmäisen rivin kuvateksti. Kuvioita ja kuvia on tekstissä selitettävä riittävästi. Vaihtoehtoisessa tekstissä on kerrottava, mitä tietoa lukijalta jää saamatta, jos kuvaa tai kuviota ei näe.

Kuvioiden avulla voidaan havainnollistaa ja yksinkertaistaa esitettävää asiaa. Hyviä apuvälineitä kuvioiden laatimiseen on useita, kuten Wordin SmartArt-ohjelma. Kuviosta 1 nähdään, miten tutkimustuloksia voidaan havainnollistaa graafisesti.

**Kuvio 1.** Vaasan yliopistossa suoritetut tutkinnot vuonna 2020.

Kuvio 1 on tehty Wordin SmartArt-ohjelmalla, jolla tutkimustiedosta voidaan tuottaa erilaisia kuvioita. Näin saadaan esitettyä tilastotietoa. Kuviossa 1 nähdään Vaasan yliopistossa suoritettujen tutkintojen määrä vuonna 2020.

Kuvioita piirrettäessä on muistettava, että pienelläkin sym­bolilla on suuri sanoma. Esimerkiksi se, mihin suuntaan nuolen kärki osoittaa, muuttaa kuvion asia­sisältöä ratkaisevasti, kuten kuviossa 2. Monesti se, että opiskelija kykenee itse laatimaan kuvion, osoittaa asioiden välisten suhteiden omaksumista. Mahdollisissa teknisissä piirustuksissa ja kaavioissa on käytettävä standardoituja piirrosmerkkejä ja suureiden symboleita. Siinä tapauksessa, että kuvio lainataan toisesta lähteestä, on käytettävä alkuperäistä otsikkoa ja lähdeviitemerkintää. Joissakin tapauk­sissa voidaan lainata jotakin kuviota tai taulukkoa vain osittain, jolloin myös viitataan al­kuperäiseen lähteeseen. Näissä tapauksissa tekstissä on osoitettava selvästi, mikä on tekijän omaa tuotosta ja mikä on lainattu alkuperäisestä lähteestä.

**Kuvio 2.** Prosessikirjoittamisen vaiheet (Kniivilä ja muut, 2007).

Kuviaeli esimerkiksi valokuvia tai ruutukaappauksia tulee käyttää opinnäytetyössä vain, jos se on tutkielman tavoitteen ja käytettävän menetelmän vuoksi tarpeen. Mikäli tutkielman menetelmänä on kuva-analyysi, analyysissä on luontevaa käyttää kuvia. Tällöin tulee kuitenkin muistaa kuviin liittyvät tekijänoikeudet. Valokuva todennäköisesti ylittää aina ns. teoskynnyksen, jolloin sen käyttöön tulee kysyä lupa tekijältä. Mikäli tekijä on luovuttanut oikeutensa teokseen jollekin toiselle taholle, esimerkiksi kustantajalle tai tuottajalle, lupa teoksen käyttöön kysytään näiltä. Luvat kannattaa kysyä jo tutkielman tekemisen alkuvaiheessa, jotta mahdollinen kielto kuvien käyttöön voidaan ottaa huomioon tutkimuksen suunnittelussa.

Opinnäytetöissä kuvia voi jonkin verran käyttää ns. sitaattioikeuden sallimana ilman lupaa. Sitaattioikeus tarkoittaa sitä, että julkistetuista teoksista voi ottaa lainauksia tieteelliseen esitykseen, kun kuva liittyy kiinteästi työssä käsiteltyyn asiaan. Kuvan osaa tai kokonaista kuvaa voi käyttää vain sen verran, kuin se on aiheen tarkastelun kannalta tarpeellista, eli ns. kuvituskuvia ei saa käyttää. Kuvien käyttö on perusteltua silloin, kun se selventää ja havainnollistaa omaa esitystä. Kuvan lähdeviitteeksi merkitään julkaisun tai kuvaajan nimi.

Mikäli kuvio tai kuva on luotu tai muokattu tekoälyä hyödyntäen, kirjoitetaan käytetty kehote ja tieto tekoälyn hyödyntämisestä kuvatekstiin alla olevan esimerkin mukaisesti kuvion tai kuvan alapuolelle.

**Kuva 1.** Suomen suosituimman kahvin mainoskuva tulevaisuudessa. Huom. Kuva on luotu tekoälyä hyödyntäen kehotteella ”Luo mainoskuva Suomen suosituimmasta kahvista vuonna 2045” (OpenAI, 2023).

Käytetty lähde merkitään lähdeluetteloon, ja lähdeviitteeseen merkitään mallin tekijä, yritys tai julkaisija ja aika (ks. luku 4.8).

### Taulukot

Tutkielmassa voidaan käyttää taulukoitaesimerkiksi aineiston kuvaamiseen ja analyysin tulosten esittämiseen tiiviissä muodossa. Taulukko muodostuu riveistä ja sarakkeista, joissa tiedot esitetään pelkistetysti.

Taulukoita käytetään usein myös tilastollisen aineiston esittämiseen. Tilastollinen aineisto esitetään erillisenä taulukkona joko tekstin seassa tai liitteenä. Jos numerotietoja on vähän, ne voi­daan esittää myös otsikoimattomina ja numeroimattomina asetelmina. Kaikkea tilas­tollista aineistoa ei tarvitse välttämättä esittää erikseen, kun keskitytään tutkimuksen kannalta merkittäviin havaintoihin. Samoja tietoja ei saa esittää sekä taulukkona että kuviona. Laadullisessa tutkimuksessa esitettävä määrällinen kuvailu saattaa perustua hyvin pieniinkin otantoihin. Tällöin on tekstissä syytä keskustella kriittisesti numeerisesti esitetyn tiedon yleistettävyydestä. Prosenttiosuuksia esitettäessä on hyvä merkitä taulukkoon myös lukumäärät, joista prosenttiosuus on laskettu.

Varsinaisessa tekstissä on oltava viittaus jokaiseen taulukkoon ennen varsinaista taulukkoa. Tilastollinen aineisto on esitettävä tilastotieteellisten esitystapojen periaatteita noudattaen. Taulukoiden on oltava ulkoasultaan selkeitä ja kooltaan tarkoituksenmukaisia. Niissä ei esimerkiksi saa olla turhaa tyhjää tilaa, ja niiden on mahduttava asetettuihin marginaaleihin ja ensisijaisesti yhdelle sivulle. Taulukon otsikkorivi tulee olla merkittynä.

Taulukossa 1 sisältöluokkien esitysjärjestys pohjautuu lukumäärään, mutta kriteerinä voi olla jokin muukin. Aakkosjärjestys ei useinkaan ole toimiva, sillä sen käyttö saattaa vaikuttaa taulukon tulkintaan ja taulukosta ilmenevään informaatioon.

**Taulukko 1.** Facebook-sisältöluokkien lukumäärät yhteensä ja prosenttiosuudet (Koiranen, 2015, s. 62).

|  |  |  |
| --- | --- | --- |
| **Sisältöluokat** | **Lukumäärä** | **Osuus (%)** |
| Suhteet | 60 | 17,7 |
| Aukioloajat | 55 | 16,2 |
| Markkinointi | 51 | 15,0 |
| Tiedonjako | 44 | 13,0 |
| Tapahtumat | 43 | 12,7 |
| Tiedonhaku | 43 | 12,7 |
| Tilahäiriöt | 20 | 5,9 |
| Koulutukset | 13 | 3,8 |
| Ohjeet | 10 | 3,0 |
| **Yhteensä** | **339** | **100,0** |

Taulukot erotetaan muusta tekstistä yhdellä tyhjällä rivillä taulukkoselosteen yläpuolella ja taulukon alapuolella. Taulukkoseloste kirjoitetaan taulukon yläpuolelle, ja se päättyy pisteeseen. Mahdolliset lähdeviitteet tulevat sulkeisiin taulukkoselosteen jälkeen. Tällöin seloste päättyy pisteeseen vasta lähdeviitteen jälkeen. Teksti **Taulukko 1.** lihavoidaan, mutta itse selostetta ei. Kirjasinlaji on Calibri, koko on 11 ja riviväli on 1. Jos taulukkoseloste jatkuu toiselle riville, se sisennetään alkamaan samasta kohdasta kuin ensimmäisen rivin teksti. Mikäli taulukko on luotu tai muokattu tekoälyä hyödyntäen, kirjoitetaan käytetty kehote ja tieto tekoälyn hyödyntämisestä taulukkoselosteeseen taulukon yläpuolelle (ks. esimerkki luvusta 2.5.1).

Taulukoissa useimmiten tekstit tasataan vasemmalle ja numerot oikealle. Saavutettavuuden takia taulukon otsikkorivi pitää määritellä. Kun taulukko on luotu, merkitään taulukon ylin rivi otsikkoriviksi seuraavasti: Kursori laitetaan taulukon ylimmälle riville, jotta taulukkotyökalut saadaan näkyviin Wordin komentoriville. Taulukkotyökaluista valitaan ”Asettelu” ja sieltä valitaan ”Toista otsikkorivit”. Näin taulukon otsikkorivi toistuu, vaikka taulukko jakautuisi useammalle sivulle. Taulukon fontti on sama kuin tekstin fontti, ja kirjasinkoko voi taulukon koosta riippuen olla joko sama tai pienempi kuin tekstin kirjasinkoko. Kaikkien työssä käytettyjen taulukoiden ulkoasun tulee olla yhtenäinen, ja liiallista tehostamista on vältettävä. Taulukoita ei saa käyttää vain tekstin ulkoasun korostamiseen. Taulukot luetteloidaan juoksevasti omana listanaan sisällysluettelon, kuvien ja kuvioiden jälkeen.

### Esimerkit

Kaikki tutkimusaineistosta esitettävät **esimerkit** on numeroitava juoksevasti, kuten seuraava esimerkki havainnollistaa.

1. Neutraaleilla verbeillä voi kuitenkin olla referointirakenteissa oma funktionsa viestimisen ilmaisemisen ohella. Tämä näkyy esimerkissä (1).

(1) Puolueen eduskuntaryhmän varapuheenjohtaja Juha Korkeaoja sanoi: ”Kannattaisi kysyä asianomaisilta ensin. Se selvittäisi tilannetta huo­mattavasti.” (Tähän kirjataan tieto, mistä aineistosta esimerkki peräisin, esim. HS 2.9.2017.)

Esimerkissä (1) se, että jotakin sanotaan, ei sinällään muodosta uutisen ydintä, vaan − −.

Esimerkit on erotettava muusta tekstistä sisennystä (1,5 cm: esimerkin numero, 2,5 cm: esimerkkiteksti) ja riviväliä 1 käyttäen. Yleensä esimerkki ei ole luvussa viimeisenä, vaan sen jälkeen on tekstiä. Kaikkiin esimerkkeihin on viitattava tekstissä, ja niitä on myös selitettävä riittävästi. Esimerkkien tulkintaa ei saa jättää lukijalle. Esimerkkejä ei merkitä lainausmerkein, eikä niitä kursivoida.

## Erityistapaukset

Erityistapaukset koskevat erityisesti tekniikan alaa ja oikeusaloja.

### Matemaattiset yhtälöt

Matemaattiset yhtälöt tulee numeroida juoksevasti, ja niiden tulee niveltyä osaksi tekstiä normaalein oikeinkirjoituksen säännöin, pilkutus mukaan lukien. Kukin yhtälö kirjoitetaan omalle rivilleen ja erotetaan muusta tekstistä yhdellä tyhjällä rivillä ennen ja jälkeen. Yhtälön juokseva numero kirjoitetaan sulkuihin oikeaan laitaan, ja itse yhtälön alku tulee sisentää siten, että kaikkien yhtälöiden yhtälöosa alkaa samasta kohdasta. Tätä havainnollistetaan esimerkissä (4).

1. Tarkastellaan muuttujaa CS yhtälöllä

, (1)

missä [– –].

Varsinainen muuttuja esitellään ensin, ja sivulausetta edeltävä pilkku tulee yhtälön loppuun. Yhtälön suureet tulee selittää yhtälön yhteydessä vain siltä osin kuin niitä ei ole työssä aiemmin selitetty tekstissä tai muissa yhtälöissä. Jos lause ei jatku yhtälön jälkeen, yhtälön loppuun tulee piste. Tällöin mahdollinen lähdeviite tulee yhtälöä edeltävän tekstin loppuun.

Matemaattisessa esityksessä on käytettävä standardoituja merkintöjä, sikäli kuin niitä on olemassa. Standardeja löytyy mm. seuraavista julkaisuista:

* SFS-ISO 1000 + A1 (1999). SI-yksiköt sekä suositukset niiden kerrannaisten ja eräiden muiden yksiköiden käytöstä
* SFS-ISO 31-0 + A1 (1999). Suureet ja yksiköt. Osa 0: Yleiset periaatteet
* SFS-ISO 31-11 (1999). Suureet ja yksiköt. Osa 11: Matemaattiset merkinnät fysikaalisissa tieteissä ja tekniikassa.

Standardoitujen merkkien puuttuessa käytetään muita vakiintuneita merkkejä ja vasta viime kädessä omatekoisia merkkejä.

### Koodit ja ohjelmapätkät

Ohjelma tai ohjelmapätkä sisennetään ja erotetaan muusta tekstistä yhdellä tyhjällä rivillä ennen ja jälkeen. Kirjasintyyppinä käytetään tasalevyistä kirjasintyyppiä, esimerkiksi Courier, lukuun ottamatta pseudokoodiesimerkkejä, joissa suositellaan käytettävän suhteellista kirjasintyyppiä. Jos ohjelmapätkä on alle kymmenen riviä, sille ei tarvitse laatia otsikkoa eikä luettelointia, kuten esimerkissä (5).

1. For example, a following Robot Framework test sequence could be created with which reads the version of the injection logic block into a variable called version and executes a test step depending on the version

${version}=Get Version

Run Keyword If

${version} == '0.2' Inject CRC Fault 1234 2

This snippet of a Robot Framework example test sequence would inject a CRC fault twice to address “1234” if the fault injector version was 0.2. (Mäenpänen, 2019, s. 60).

Jos rivejä on kymmenen tai enemmän, niitä käsitellään kuten kuvia tai kuvioita, eli ne nimetään **Algoritmi 1.** tai **Ohjelma 1.**, kuten algoritmissa 1.

**\*\*\* Settings \*\*\***

Library CalculatorLibrary

**\*\*\* Test Cases \*\*\***

Additions

Calculate 12 + 2 + 2 16

Calculate 2 + -3 -1

Subtractions

Calculate 12 - 2 - 2 8

Calculate 2 - -3 5

Calculation errors

Calculation should fail 1 / 0 Division by zero.

**\*\*\* Keywords \*\*\***

Calculate

[Arguments] ${expression} ${expected}

Push buttons C${expression}=

Result should be ${expected}

Calculation should fail

[Arguments] ${expression} ${expected}

${error} = Should fail C${expression}=

Should be equal ${expected} ${error}

**Algoritmi 1.** Example of a Robot Framework test sequence, containing a test case and custom keywords (Mäenpänen, 2019, s. 37).

Mikäli koodi on luotu tai muokattu tekoälyä hyödyntäen, kirjoitetaan käytetty kehote ja tieto tekoälyn hyödyntämisestä selitetekstiin koodin alapuolelle (ks. esimerkki luvusta 2.5.1). Muista tekniikan alan yksityiskohdista saa tietoa opinnäytetyön ohjaajalta.

### Alaviitteet

Julkisoikeudessa vain säädöksiin viitataan sisäviitteillä, kaikki muut lähteet merkitään alaviitteisiin. Talousoikeudessa säädöksiin voi viitata joko alaviittein tai APA-tyylin mukaisesti sulkeisiin. Valittua viittaustapaa on käytettävä yhtenäisesti koko työn läpi. Alaviitteitä käytettäessä numero merkitään ennen pistettä. Alaviitteen kirjasinkoko on 10 pt ja riviväli 1.

Oikeusalojen opinnäytteiden kirjoittajien tulee huomioida oman alansa vakiintuneet viittauskäytänteet. Näistä on hyvä keskustella oman ohjaajan kanssa ennen tutkielman aloittamista.

### Oikeustapausten ratkaisujen tiivistelmät ja oikeustapausluettelo

Oikeustapausten ja ylimpien lainvalvojien ratkaisujen tiivistelmät erotetaan julkisoikeuden tutkielmissa varsinaisesta tekstistä sisentämällä vasemmasta reunasta 1 cm ja käyttämällä kirjasinkokoa 11 ja riviväliä 1. Nämä referoidaan omin sanoin, ei sitaatteina.

Oikeustapausluetteloon merkitään tutkielmassa mainitut oikeustapaukset tuomioistuinten mukaan eritellen aikajärjestykseen. Sivunumerot, joilla kyseistä tapausta käsitellään, on merkittävä myös näkyviin. Oikeustapausluettelon voi sijoittaa joko sisällysluettelon jälkeen ennen tiivistelmäsivua tai lähdeluettelon jälkeen ennen liitteitä.

## Liitteet

Mahdolliset liitteet sijoitetaan työssä lähdeluettelon jälkeen. Ne otsikoidaan, numeroidaan juoksevasti, sivunumeroidaan ja luetellaan myös sisällysluettelossa. Liit­teeksi voidaan sijoittaa esimerkiksi käytetyt kysymys- tai haastattelulomakkeet, aineiston­keruuseen liittyvät muut kirjelmät sekä mahdolliset aineiston esimerkit. Koko aineistoa ei koskaan laiteta työn liitteeksi. Työn liitteitä voivat myös olla sellaiset työn sisältöä havainnollistavat kuviot ja taulukot, jotka ovat liian suuria sijoitettavaksi tekstiin.

# Lähteiden merkitseminen

Tässä luvussa käsitellään Vaasan yliopiston kirjoitusohjeiden lähdeviitteiden merkitsemistapaa. Tieteellisessä kirjoittamisessa viitteiden merkitsemistavat vaihtelevat julkaisusta tai kustantajasta riippuen, joten tämä ohje pätee vain Vaasan yliopistossa tehtyihin harjoitus- ja opinnäytetöihin. Kaikki näi­den ohjeiden esimerkeissä käytetyt lähteet on koottu lopusta löytyvään lähdeluetteloon.

## Yleistä lähdeviitteiden käytöstä

Lähdeviitteiden käyttö on osa hyvää tieteellistä käytäntöä. Viitteiden avulla lukija voi seurata, mitä lähdeaineistoa on tutkimuksessa käytetty ja miten. Lähdeviitteet mahdollistavat tekstin asiasisällön tarkistamisen, ja niistä lukija näkee, milloin tekijä tukeutuu toisen tutkijan tuotantoon. Kaikkien käytettyjen lähteiden on tarkoitus löytyä vaivattomasti lähdeluettelosta. Asianmukaisesti esitetyillä lähdeviitteillä opiskelija osoittaa hallitsevansa hyvän tieteellisen käytännön oman alan asiantuntijana.

Lähteiden lainaamisessa erotellaan referointi ja suorat lainaukset. Tekstiä referoitaessa muotoillaan oman tutkimusasetelman kannalta kes­keinen ajatus **omin sanoin.** Tämä on pääviittaustapa kaikissa tieteellisissä töissä. Ei riitä, että kirjoittaja omassa tekstissään esimerkiksi muuttaa joka kolmannen sanan tai vaihtaa sanojen järjestystä. Tärkeää on, että kirjoittaja on si­säistänyt lukemansa tekstin, sillä muussa tapauksessa hän ei kykene esittämään sen sa­nomaa oikein ja oman tutkimusasetelmansa ehdoilla.

Suorissa lai­nauksissa lähdettä siteerataan täsmälleen samassa muodossa kuin se on alkuperäisessä tekstissä. Suorat lainaukset merkitään lainausmerkeillä, mikäli ne ovat vähintään kolme sanaa tai korkeintaan kolme riviä pitkiä.  Lyhyt lainaus erotetaan tekstistä lainausmerkein. Kolme riviä pidemmät lainaukset kirjoitetaan rivivälillä 1 sisennettynä (1,5 cm) ja ilman lainausmerkkejä. Pitkiä suoria lainauksia on kuitenkin vältettävä. Mikäli suorassa lainauksessa on esimerkiksi kirjoitusvirhe, se voidaan osoittaa merkitsemällä virheellisen sanan jälkeen [sic]. Sic (lat.) = siten, sillä tavalla; tosiaankin näin. Suoriin lainauksiin merkitään aina myös lähteen sivunumero. Esimerkissä (6) esitellään suora lainaus, joka on vähintään kolme sanaa ja enintään kolme riviä.

1. Pääkirjoitus ”sisältää [– –] joskus ajanvietettä ja huvitustakin” (Teikari, 1990, s. 57).

Seuraavissa esimerkeissä esitellään suora lainaus, joka on yli kolme riviä pitkä. Selvyyden vuoksi esimerkkejä ei ole juoksevasti numeroitu, jotta voitaisiin paremmin hahmottaa suoran esityksen asettelu tekstissä.

Luukka (1995) kuvaa sosiaalisen konstruktionismin mukaista lähestymistapaa yhteisöllisyyteen:

Yhteisön jäsenillä on samansuuntaiset arvot, uskomukset ja toimintatavat, jotka johtavat esimerkiksi yhteisiin puhetapoihin ja normeihin. Näiden tapojen hal­linta on edellytyksenä yhteisöön kuulumiselle. Käytänteet elävät ja syntyvät yhteisössä ja samalla myös muokkaavat yhteisöä. Yhteisö nähdään siis ennen kaikkea normatiivisena voimana. Tekstin tulkinta on kanonista ja diskurssi normaalia, jos se noudattaa yhteisön normeja. (s. 57−58)

**TAI**

Sosiaalisen konstruktionismin mukaista lähestymistapaa yhteisöllisyyteen kuvataan esimerkiksi näin:

Yhteisön jäsenillä on samansuuntaiset arvot, uskomukset ja toimintatavat, jotka johtavat esimerkiksi yhteisiin puhetapoihin ja normeihin. Näiden tapojen hal­linta on edellytyksenä yhteisöön kuulumiselle. Käytänteet elävät ja syntyvät yhteisössä ja samalla myös muokkaavat yhteisöä. Yhteisö nähdään siis ennen kaikkea normatiivisena voimana. Tekstin tulkinta on kanonista ja diskurssi normaalia, jos se noudattaa yhteisön normeja. (Luukka, 1995, s. 57−58)

Aina kun toisen kirjoittajan tekstiä käytetään oman tulkinnan apuna tai tekstiä lainataan suoraan, on merkittävä lähdeviittaus. Viittaus on tehtävä siihen lähteeseen, joka on ollut käytössä. Lähtökohta on, että opiskelija käyttää ensisijaisia eli alkuperäisläh­teitä. Jos toissijaista eli ns. toisen käden lähdettä käytetään, lähteen toissijaisuuden pitää käydä ilmi tekstistä. Seuraavat esimerkit havainnollistavat, kuinka voidaan viitata käytettyyn toissijaiseen aineistoon.

1. Johtaja Kilpeläinen (Kunelius, 2010) on todennut [– –].
2. Johtaja Kilpeläinen on todennut Kuneliuksen (2018) teoksessa, että [– –].

Vaasan yliopiston kirjoitusohjeiden lähdemerkinnöissä sovelletaan APA 7 -tyyliä. On kuitenkin tärkeää huomioida, että lähdemerkinnät eivät noudata APAa kirjaimellisesti, vaan yliopiston ohjeet ovat sovellus APA 7 -tyylistä. Vaasan yliopiston kirjoitusohjeita käytetään riippumatta siitä, kirjoitetaanko opinnäytetyö suomeksi tai englanniksi. Lähdeviitteet merkitään varsinaisessa tekstissä sisäviitteillä eli leipätekstiin sijoitettavilla viitteillä. Viitteiden merkinnässä käytetään joko **sisältöpainotteista viittaustapaa** tai **narratiivista viittaustapaa**. Sisältöpainotteisessa viitteessä sulkeisiin merkitään tekijä, pilkku, välilyönti, aika, pilkku, välilyönti, s.-lyhenne, välilyönti ja sivu(t), joita on käy­tetty.  Narratiivisessa viitteessä sulkeisiin merkitään aika ja sivu tai sivut. Molemmissa viittaustavoissa sulkeisiin merkitään ne sivut, joihin viittaus täsmälleen kohdistuu. Sivut erotetaan toisistaan ajatusviivalla (–, engl. en dash), joka on tavallista yhdysmerkkiä pidempi viiva. Viitattaessa koko kirjoitukseen sivunumeroita ei tarvita. Sivunumeron sijaan voi lähdemerkintään lisätä esimerkiksi luvun numeron tai nimen, dian numeron, videon aikaleiman tai muun vastaavan tarkennuksen.

**Sisältöpainotteinen viittaus**

Tekstiä tekstiä tekstiä tekstiä (Saleem & Larimo, 2016, s. 248).

**Narratiivinen viittaus**

Saleem ja Larimo (2016, s. 248) toteavat, että [– –].

Koskelan (2003, s. 225) mukaan [– –].

Sisältöpainotteisessa viittauksessa käytetään sulkeiden sisällä &-merkkiä ja leipätekstissä *ja*-sanaa (ks. myös alaluku 3.3.2). Narratiivisessa viittauksessa on mahdollista käyttää erilaisia referointiverbejä, kuten *väittää*, *todeta*, *esittää* ja *pohtia*.

Joskus kaikkia lähdeviitetietoja ei ole saatavilla. Esimerkiksi jos aikaa ei löydy verkkosivustosta, käytetään ilmaisua n.d. Tämä lyhenne n.d. merkitään sekä lähdeviitteeseen että lähdeluetteloon. Katso tällaisista tapauksista lisää luvusta 4 (taulukko 3).

## Lähdeviitteen kohdistaminen

Lähdeviittauksesta on ilmettävä, mikä osa kyseisestä tekstikohdasta perustuu lähteeseen. Jos viittaus koskee **vain yhtä virkettä,** voidaan tekstissä käyttää joko sisältöpainotteista tai narratiivista viittaustapaa. Tärkeää on huomioida viittausala, joka havainnollistetaan esimerkissä (9).

1. Tässä on esimerkki kappaleesta, jossa on käytetty sisältöpainotteista viittaustapaa. Jos siis lähdeviite on merkitty tässä esimerkkikappaleessa olevalla tavalla, tarkoittaa se sitä, että vain viimeinen virke on lainattua ja kaikki muu teksti on kirjoittajan omaa ääntä. Vain tämä virke on siis lainattua (Teikari, 1990, s. 60).

Esimerkissä (10) havainnollistetaan yhden virkkeen sisältöpainotteinen viittaus ja esimerkeissä (11) ja (12) narratiivinen viittaus.

1. Muutosviestinnän käsitettä on alettu kritisoida yhä laajemmin (Ahola & Zafar, 2010 s. 14–15).
2. Ahola ja Zafar (2010, s. 14–15) toteavat, että muutosviestinnän käsitettä on alettu kritisoida yhä laajemmin.
3. Ahola ja Zafar (2010) toteavat, että muutosviestinnän käsitettä on alettu kritisoida yhä laajemmin (s. 14–15).

Kun lähdeviite kohdistuu vain yhteen virkkeeseen, voi narratiivisessa viittauksessa merkitä sivunumerot tai vastaavan tiedon joko virkkeen alkuun tai virkkeen loppuun. Pisteen paikka on sulkeiden ulkopuolella, ja sama piste päättää myös virkkeen.

Kun kirjoittaja käyttää narratiivista viittausta ja haluaa kohdistaa lainauksen **useampaan** seuraavaan **virkkeeseen**, on kielellisten valintojen (tekstin sanamuodot, sanasto, teema) kerrottava lukijalle, milloin lähdeteoksesta lainattu osa päättyy ja milloin kirjoittajan omat aja­tukset alkavat. Tätä havainnollistetaan esimerkeissä (13) ja (14).

1. Saleem ja Larimo (2016) tarkastelivat vuosina 1972–2002 tehtyjä 127:ää tutkimusta, jotka keskittyivät vastuullisen liiketoiminnan ja yrityksen taloudellisen suorituskyvyn suhteen tutkimiseen. Puolet tutkimuksista tuki niiden positiivista suhdetta, osan tulos oli neutraali, mutta vain murto-osa tutkimuksista tuotti yhteiskuntavastuun ja taloudellisen tuloksen välille negatiivisen korrelaation. Taloudellisen vastuun vahva asema vastuukeskustelussa ei kuitenkaan ole täysin ongelmaton. Tämän pohdintaa jatketaan seuraavassa osiossa, joka painottaa kriittisen näkökulman tärkeyttä.
2. Koskela (2003) toteaa, että [– –]. Hän muistuttaa [– –]. Lisäksi hän pitää tärkeänä [– –]. Voidaan siis todeta, että [– –].

Viittauksen alaa voidaan selventää tekstissä käyttämällä siirtymää tai kontrastia merkitseviä ilmaisuja, kuten *toisaalta, kuitenkin* tai *omassa työssäni*. Siirtymää voi osoittaa myös aikamuodon vaihtuminen. Jos samaa lähdettä käyttää esimerkiksi kappaleen ensimmäisessä virkkeessä ja seuraavassa virkkeessä jatkaa sitten omalla äänellä, minkä jälkeen käyttää vielä ensimmäisen virkkeen lähdettä, täytyy lähdeviite kirjoittaa täsmällisesti uudestaan. Samoin jos sama lähde on käytössä vielä seuraavassa kappaleessa, lähde tulee jälleen merkitä.

Kappaleissa voidaan käyttää sekä sisältöpainotteista että narratiivista viittausta vaihdellen, kuten esimerkissä (15) havainnollistetaan.

1. Kappaleen muotoilemiseen on muutamia keinoja. **Kuneliuksen** (2010, s. 14) mukaan kannattaa siinä kohdin, kun ensimmäisen kerran kappaleessa lainaa jotakin lähdettä, nostaa esiin lähdejulkaisun kirjoittajan nimi. **Hän** toteaa myös, että on mahdollista käyttää esimerkiksi pronomineja, jotta ei tarvitse toistaa sukunimeä. Sitten voi kirjoittaa vielä lainattua ajatusta ja merkitä lähdeviitteen (Koiranen, 2015). Tähän voi lisätä vielä kirjoittajan omaa ajatusta.

Edellä olevassa esimerkissä ensimmäinen ja viimeinen virke eli mustalla kirjoitettu on kirjoittajan ääntä. Sanalla *Kuneliuksen* ja *Hän* alkavat virkkeet eli sinisellä kirjoitetut ovat Kuneliuksen ääntä. Sanalla *Sitten* alkava virke eli violetilla kirjoitettu on Koirasen ääntä.

Myös seuraavassa esimerkissä vaihdellaan narratiivista viittaustapaa ja sisältöpainotteista viittaustapaa.

1. Aloita omalla ajatuksella, omalla puheella tai sano pääasia omana toteamuksena. Vartiaisen (2020) mukaan voisi sitten jatkaa vieraalla puheella. Hänen mukaansa sen voi tehdä esimerkiksi näin. Myös Ahola ja Zafar (2010, s. 70) toteavat, että kannattaa aloittaa omalla puheella, jatkaa vieraalla puheella lähdeviittauksen kanssa ja sitten taas jatkaa omalla puheella. Toisaalta on olemassa muitakin tapoja (Tiainen, 2018, s. 114). Tässä alkaisi sitten kirjoittajan oma ajatus tai kirjoittajan päätelmä(t). Näin saadaan rakennettua tekstiin myös dialogia.

On tärkeää huomioida, että sivunumeroa ei voi merkitä ainoana lähdetietona virkkeeseen, vaan jokaisessa virkkeessä, jossa mainitaan sivunumero, täytyy olla mukana myös muut lähdetiedot (tekijä, aika).

## Lisätietoa lähdeviitteistä

Seuraavissa alaluvuissa käsitellään lähdeviitteisiin liittyviä esimerkkejä, jotka jokaisen tutkielman kirjoittajan täytyy huomioida työstäessään tekstiä.

### Kirjoittajan nimi virkkeen keskellä

Kirjoittajan nimi voi esiintyä virkkeen keskellä, jolloin läh­deviittaus merkitään välittömästi nimen perään. Tämä havainnollistetaan esimerkissä (17).

1. Tekstilajia voi lähestyä myös tiedon sosiologian kannalta: Günthner ja Knoblauch (1995, s. 5) esittävät, että siellä missä on sosiaalisesti relevanttia tietoa ”siirrettävänä”, on myös konventioita.

Erilaisten viittaustapojen käyttäminen samassa kappaleessa tai tekstissä tuo tekstiin elävyyttä.

### Usean kirjoittajan julkaisu

Jos samalla lähteellä on kaksi kirjoittajaa, merkitään molemmat kirjoittajat lähdeviitteeseen. Kun lähdeviite on sulkeissa, käytetään &-merkkiä nimien välissä. Kun nimet kirjoitetaan leipätekstiin eli virkkeen alkuun tai keskelle, kirjoitetaan *ja*-sana nimien väliin.

Jos samalla lähteellä on kirjoittajia kolme tai enemmän (enemmän kuin kaksi), tekstiin ja sulkeisiin kirjoitetaan vain ensimmäisen kirjoittajan sukunimi ja sen jälkeen suomenkielisessä tekstissä "ja muut". Tämä havainnollistetaan seuraavissa esimerkeissä.

1. Giles ja muut (2015) pohtivat keskustelunanalyysin soveltamismahdollisuuksia digitaalisten aineistojen tutkimuksessa.
2. Gilesin ja muiden (2015) mukaan [– –].
3. Lisäksi on pohdittu keskustelunanalyysin soveltamismahdollisuuksia digitaalisten aineistojen tutkimuksessa (Giles ja muut, 2015).

Jos ensimmäinen tai ensimmäiset tekijät ovat samat eri lähteillä, täytyy tekijöitä kirjoittaa niin pitkälle, että eroavaisuus löytyy. Ilmaus "ja muut" on monikkomuotoinen ilmaisu, eli jätettäviä nimiä tulee olla vähintään kaksi. Jos näin ei ole, täytyy kirjoittaa kaikkien tekijöiden nimet. Kirjoittajien nimet merkitään siinä järjestyksessä kuin ne ovat lähteessä, eli niitä ei saa muuttaa aakkosjärjestykseen.

### Yhdessä lähdeviitteessä useita lähteitä

Samassa virkkeessä tai kappaleessa esitetty asia voi liittyä useaan lähteeseen.[[1]](#footnote-1) Tällöin lähteet merkitään samojen sulkeiden sisään aakkosjärjestyksessä. Viitteet erotetaan toisistaan puolipisteillä. Tämä havainnollistetaan esimerkissä (21).

1. Viestintää tieteenalana on kuvattu monilla nimillä, aina tiedotusopista mediatutkimukseen (ks. Ampuja ja muut, 2014; Karvonen, 2005; Väliverronen, 2000).

### Sama tekijä, eri julkaisut

Saman tekijän eri julkaisut erotetaan toisistaan vuosiluvuilla, jotka merkitään ilmes­ty­misjärjestyksessä. Saman tekijän samana vuonna ilmestyneet julkaisut erotetaan lähde­viitteissä ja lähdeluettelossa pienillä kirjaimilla a, b, c jne., kuten esimerkistä (22) ilmenee.

1. Sosiaalisen median monipuolisuus tutkimusaineistona on ollut esillä esimerkiksi Laaksosella (2016a; 2016b).

Pienet kirjaimet lisätään sitä mukaa kuin julkaisut mainitaan tekstissä: ensin tekstissä mainittu on a, toinen b jne. Jos lähteissä on kaksi kirjoittajaa, joilla on sama sukunimi, lähdeviitettä tarkennetaan etukirjaimilla. Jos ei ole tiedossa vuosilukua, merkitään samannimisen lähteen lähdeviitteisiin n.d. -a, n.d. -b.

### Lyhenteiden käyttö

Viittauksissa voidaan käyttää lyhenteitä. Lyhenteet merkitään oman työn kielellä, eli esimerkiksi suomenkielisessä tekstissä käytetään suomenkielisiä lyhenteitä taulukon 2 mukaisesti.

**Taulukko 2.** Lyhenteiden merkitykset suomeksi ja englanniksi.

| **Merkitys** | **Suomi** | **Englanti** |
| --- | --- | --- |
| Vertaa | vrt. | cf. |
| Katso | ks. | see |
| esimerkiksi | esim. | eg |
| ja muut | ja muut | et al. |
| sivu(t) | s. | p  pp |
|  | luku | Chapter |
| kappale | kpl | Par. |
| taulukko | taulukko | Table |
|  | dia | Slide |
|  | osa | Part |

Tarvittaessa viittauksen luonnetta voidaan täsmentää lyhenteillä vrt. (*vertaa*) ja ks. (*katso*). Lyhenteellä vrt. korostetaan sitä, että viitteessä käsitellään asiaa eri näkökulmasta kuin viittaajan omassa työssä. Lyhenteellä ks. ilmaistaan esimerkiksi sitä, että käsiteltävästä asiasta löytyy lisätietoa tai tukea viittaajan omalle tekstille. Sillä voidaan myös kehottaa katsomaan käsiteltävää asiaa tarkemmin toisesta lähteestä tai oman tekstin toisesta osiosta.

## Viittaaminen erityyppisiin lähteisiin

Nykyään valtaosa lähdeaineistosta on digitaalisessa muodossa, vaikka se koostuisikin kirjallisuudesta. Myös visuaalista ja audiovisuaalista lähdemateriaalia käytetään tutkielmissa entistä enemmän. Seuraavissa alaluvuissa kerrotaan, kuinka viitataan erityyppisiin lähteisiin.

### Kirjat, e-kirjat ja artikkelit

Kirjoissa, e-kirjoissa ja artikkeleissa käytetään samoja viittaustapoja, jotka on kerrottu luvussa 3. Päivittyviin e-kirjoihin merkitään molemmat ajat eli sekä alkuperäinen julkaisuvuosi että viimeisimmän päivityksen vuosi.

Tekstiä tekstiä tekstiä (Helminen, 2002/2019, luku 6., Joint Ventures).

Helminen (2002/2019, luku 6., Joint Ventures) kirjoittaa [– –].

### Opinnäytteet

Opinnäytteisiin viitataan samoin kuin julkaistuun teokseen.

Tekstiä tekstiä tekstiä (Reijonen, 2018, s. 16).

Perttolan (2019) väitöskirjassa [– –].

Väitöskirjat ovat tieteellisiä julkaisuja. Ohjaajalta kannattaa varmistaa, voiko alempia opinnäytteitä, kuten pro gradu -tutkielmia, käyttää lähteinä omassa opinnäytteessään.

### Virallislähteet (säädökset ja tilastot)

Ajantasainen säädöstieto on saatavilla Suomen säädöskokoelmasta tai Finlex-tietokan­nasta. Lakikirjojen osalta on huomioitava, että tiedot saattavat olla van­hentuneita.

Virallislähdeviitteissä käytetään yleensä lyhennettä. Jos vakiintunutta lyhennettä ei ole, on suositeltavaa käyttää virallislähteen täydellistä nimeä. Varsinaisessa tekstissä lyhenteitä ei kannata käyttää, jottei tekstin luettavuus kärsi. Säädökset kirjoitetaan sisäviitteinä tekstiin. Säädöslyhenteenä käytetään ensisijaisesti lakikirjan lyhennettä. Ensimmäisen kerran viitattaessa ilmoitetaan säädöksen koko nimi ja numero:

Potilaslain (laki potilaan asemasta ja oikeuksista 785/1992) mukaan [– –].

Kuntalain (410/2015) tavoitteena [– –].

Opintotukilain (65/1994) 15 f §:n mukaan [– –].

Tekstiä tekstiä tekstiä (Opintotukilaki 65/1994, 15 f §).

Sitten myöhemmillä kerroilla:

Tekstiä tekstiä tekstiä tekstiä (OPTL 15 f §).

**TAI**

Tekstiä tekstiä tekstiä tekstiä (Opintotukilaki 15 f §).

Useampaan pykälään viitattaessa:

Tekstiä tekstiä tekstiä (OPTL 15 a §, 15 b §).

Pykälämerkkiä käytetään viitattaessa lakeihin, joissa ei ole luvuittaista pykälien numerointia. Ennen §-merkkiä tulee välilyönti:

(MRL 188 §).

Jos säädöksessä kunkin luvun pykälien numerointi on aloitettu ykkösestä, ilmoitetaan ensin luvun numero, josta erotetaan kaksoispisteellä pykälän numero. Pykälämerkkiä (§) ei käytetä:

(RikosL 40:7).

Pykälästä erotetaan momentti pisteellä:

(JulkL 5.2 §).

Jos viitataan esimerkiksi pykälän toisen momentin kolmanteen kohtaan, erotetaan momentti ja kohta toisistaan pilkulla:

(PL 39.2, 3 §).

Kansainväliseen sopimukseen viitataan sisäviitteellä kuten säädöksiin:

(YK:n peruskirja 3 art.).

Euroopan unionin lainsäädäntöön viitataan sisäviitteessä ilmoittamalla normin tyyppi (asetus, direktiivi tai päätös), numero ja asetusten artikla:

(Neuvoston asetus (EY) 3381/94 art. 4).

(Neuvoston direktiivi 93/109/ETY).

Viitattaessa useamman kerran samaan säädökseen voi käyttää tekstissä myös säädöksen vakiintunutta nimeä, esim. luontodirektiivi.

Valtiopäiväasiakirjoihin, kuten hallituksen esityksiin, valiokuntamietintöihin ja valiokuntien lausuntoihin, viitataan näin:

Tekstiä tekstiä tekstiä (HE 55/1994 vp s. 5).

Tekstiä tekstiä tekstiä (PeVL 15/2000 vp s. 1).

Komiteanmietintöihin viitataan lyhenteellä KM:

Tekstiä tekstiä tekstiä (KM 1988, 11 s. 25).

Tuomioistuinratkaisuista kirjoitetaan samat tiedot sekä alaviitteeseen että oikeustapausluetteloon. Mikäli tapaus on julkaistu KKO:n tai KHO:n vuosikirjassa, on viitattava siihen.

KHO 1981 A II 87.

KHO 1991 B 316.

KHO 1998:42.

KKO 2014:2

Muihin KHO:n ratkaisuihin viitattaessa merkitään antopäivä ja taltionumero:

KHO 13.9.1983/3578.

Muihin KKO:n ratkaisuihin merkitään taltionumero ja vuosi:

KKO 2447/2013.

Euroopan unionin valmisteluaineistoon viitattaessa alaviitteeseen kirjoitetaan instanssin vieraskielinen lyhenne, vuosilukulyhenne sulkeisiin ja asiakirjanumero:

COM (89) 568.

EY-tuomioistuimen ratkaisut (unionin tuomioistuin ja unionin yleinen tuomioistuin) merkitään alaviitteeseen ilmoittamalla asian numero, kutsumanimi sekä ECLI-tunnus ilman ECLI-etuliitettä:

T-201/04, Microsoft Corp. v. komissio, EU:T:2004:372.

Kansainvälisen tuomioistuimen (International Court of Justice) ratkaisut merkitään alaviitteeseen (sivunumeroksi sivu, jolta ratkaisu alkaa):

ICJ Rap. 1966 s. 6.

Euroopan ihmisoikeustuomioistuimen (EIT) ratkaisuihin viitataan seuraavasti:

EIT tapaus Dudek v. Puola (4.5.2006).

Tilastolähteisiin viitattaessa merkitään viitteeseen pääsääntöisesti tilaston tekijä (julkaisija), julkaisuvuosi ja sivunumero, kuten esimerkissä 23 ilmenee.

1. Suomalaisista joka toinen seuraa vähintään yhtä yhteisöpalvelua internetissä (Tilastokeskus, 2013, s. 13).

Tilastolähteissä useimmiten tekijä on yhteisö.

### Tutkimusaineistot, standardit ja patentit

Tutkimusaineistoihin, standardeihin ja patentteihin viitataan seuraavilla tavoilla.

(Suomen Standardoimisliitto SFS ry, 2017).

Suomen Standardoimisliitto SFS ry (2017) standardissa [– –].

(Arrasvuori ja muut, 2019).

Arrasvuoren ja muiden (2019) patentissa [– –].

### Verkkoaineistot

Verkkoaineisto sisältää hyvin eritasoisia lähteitä aina ministeriöiden raporteista yksityishenkilöiden blogeihin. Verkkolähteisiin kannattaa suhtautua varauksella, ja tarvittaessa ohjaajalta voi kysyä neuvoa. Verkkoaineistojen viitemerkinnöissä mainitaan tekijä, aika ja käytetyt sivut, jos sivutiedot ovat saatavilla. Sivunumeron sijaan voi lähdemerkintään lisätä esimerkiksi luvun numeron tai nimen, dian numeron, videon aikaleiman tai muun vastaavan tarkennuksen. Mikäli päivämäärä on saatavilla, sitä ei merkitä lähdeviitteeseen, mutta se merkitään lähdeluetteloon.

### TV ja elokuva

Tekijäksi merkitään yleensä ohjaaja.

### Sähköpostit, haastattelu ja keskustelut

Henkilökohtainen viestintä sisältää sähköpostiviestejä, keskusteluryhmistä lähetettyjä viestejä (joita ei ole arkistoitu), henkilökohtaisia haastatteluja, puhelinkeskusteluja ja muita vastaavia.

Tekstiä tekstiä tekstiä (M. Meikäläinen, henkilökohtainen keskustelu, 11.12.2019).

Henkilökohtaista viestintää ei merkitä lähdeluetteloon. Ammatillisessa ja laajemmalle yleisölle tarkoitetussa julkaisussa rajatun saatavuuden verkkosivut, kuten Moodle tai yrityksen intra, lasketaan henkilökohtaiseksi viestinnäksi. Vaasan yliopiston harjoitustöissä, kandidaatintutkielmissa, pro gradu -tutkielmissa ja diplomitöissä niihin saa viitata kuten verkkolähteeseen.

# Lähdeluettelon laadinta

Kaikki työssä käytetyt lähteet merkitään lähdeluetteloon, ja vastaavasti jokaiseen lähdeluettelossa mainit­tuun lähteeseen on oltava viittaus tekstissä. Viitteen on oltava sama kuin lähdeluettelomerkinnän alku. Lähdeluettelo sijoitetaan tekstin loppuun en­nen mahdollisia liitteitä. Lähdeluettelon riviväli on 1,5, ja eri lähteiden väliin ei jätetä tyhjää riviä. Kaikki lähteet (myös esimerkiksi aineistolähteet) aakkostetaan samaan lähdeluetteloon.

Lähteet merkitään lähdeluetteloon tekijän sukunimen, nimimerkin tai nimen mukaan aakkosjärjestykseen. Aakkostuksessa ei huomioida artikkeleita *a*, *an* ja *the*, eli lähteet aakkostetaan ensimmäisen merkityksellisen sanan mukaan. Saman tekijän julkaisut sijoite­taan aikajärjestykseen vanhimmasta uusimpaan. Läh­demerkinnässä ensimmäistä riviä seuraavilla riveillä käyte­tään sisennystä (1,25 cm). Tässä luvussa annetaan esimerkkejä erityyppisten lähteiden maininnasta lähdeluette­lossa.

Lähdeluetteloon merkitään alla esitetyssä järjestyksessä seuraavat elementit lähteen vaatimalla tarkkuudella.

Ensimmäinen elementti on **tekijä**. Tekijällä tarkoitetaan kirjoittajaa, toimittajaa, ohjaajaa, valokuvaajaa tms. Lähdeluettelo aakkostetaan tämän elementin mukaan. Jos tekijöitä on **20 tai vähemmän**, kaikki tekijät merkitään lähdeluetteloon ja ennen viimeistä tekijän nimeä on &-merkki. Jos tekijöitä on **21 tai enemmän**, listataan ensimmäiset 19 tekijää, pilkku ja niiden jälkeen väli, kolme pistettä, väli ja viimeinen tekijä.

Toinen elementti on **aika**. Ajalla tarkoitetaan julkaisuvuotta. Tämä elementti kirjoitetaan vähintään vuoden tarkkuudella, verkkoaineistossa jopa tarkemmin. Jos aikaa ei esimerkiksi verkkosivustosta millään löydy, käytetään ilmaisua n.d.

Kolmas elementti on **nimi**. Tällä tarkoitetaan kirjan, artikkelin, blogipostauksen, kuvan tms. nimeä.

Neljäs elementti on **alkuperä** eli mistä lähde on peräisin. Tällä tarkoitetaan julkaisijaa, lehteä, kokoomateosta tai sivustoa. Jos sivuston nimi on sama kuin tekijä-elementti, sitä ei tarvitse toistaa. DOI ja linkki kuuluvat tähän elementtiin. Jos kirjalla tai artikkelilla on pysyvä tunniste (DOI, URN), sitä tulee käyttää myös painettuun kirjaan viitattaessa. Pysyvä tunniste kirjoitetaan lähdeluetteloon verkkolinkkinä (DOI <https://doi.org/10.1007/978-3-658-15220-8_18> tai URN <http://urn.fi/URN:ISBN:978-952-476-861-0>). Jos verkkoaineistolla on pysyvä tunniste, lähdeluetteloon ei tarvitse lisätä erikseen tietoa siitä, että kyseessä on verkkoaineisto tai päivämäärää, jolloin se on katsottu, vaan viittauksen voi tehdä samoin kuin painettuun aineistoon.

Mikäli pysyvää tunnistetta ei ole, vaan tavallinen verkko-osoite, tulee viittaukseen suhtautua varauksella. Tässä tapauksessa tulee myös käyttää päivämäärää, jolloin verkkosivua on käytetty, että lukija voi verrata, onko sivustoa päivitetty sen jälkeen. Lisäksi verkko-osoitteen eteen lisätään teksti Noudettu osoitteesta tai englanninkielisessä tekstissä Retrieved.

Jokaisen elementin jälkeen tulee piste, paitsi jos itse elementti päättyy pisteeseen, huutomerkkiin tai kysymysmerkkiin. Verkko-osoitteiden perään ei lisätä pistettä. Wordin voi antaa katkaista linkit, mutta niitä ei saa itse katkaista, jotta ne toimivat saavutettavuusvaatimusten mukaisesti lopullisessa työssä. Pistettä ei myöskään lisätä, jos itse elementti päättyy pisteeseen, esimerkiksi Sukunimi, A. A.

Joskus jokin elementeistä saattaa puuttua. Taulukossa 3 esitetään, miten lähdeluettelomerkintä tai tekstiviite rakennetaan tietyn elementin puuttuessa. Viitteissä sivut mainitaan aina, jos ne vain ovat tiedossa.

**Taulukko 3.** Jokin elementeistä puuttuu (APA, 2019).

| **Puuttuva elementti** | **Ratkaisu lähdeluettelossa** | **Ratkaisu tekstiviitteessä** |
| --- | --- | --- |
| **Mitään ei puutu** | Tekijä. (aika). Nimi. Alkuperä. | (Tekijä, aika)  Tekijä (aika) |
| **Tekijä puuttuu** | Nimi. (aika). Alkuperä. | (Nimi, aika)  Nimi (aika) |
| **Aika puuttuu** | Tekijä. (n.d.). Nimi. Alkuperä. | (Tekijä, n.d.)  Tekijä (n.d.) |
| **Nimi puuttuu** | Tekijä. (aika). [Kuvaus]. Alkuperä. | (Tekijä, aika)  Tekijä (aika) |
| **Tekijä ja aika puuttuu** | Nimi. (n.d.). Alkuperä. | (Nimi, n.d.)  Nimi (n.d.) |
| **Tekijä ja nimi puuttuu** | [Kuvaus]. (aika). Alkuperä. | (Tekijä, n.d.)  Tekijä (n.d.) |
| **Aika ja nimi puuttuu** | Tekijä. (n.d.). [Kuvaus]. Alkuperä. | (Tekijä, n.d.)  Tekijä (n.d.) |
| **Tekijä, aika ja nimi puuttuu** | [Kuvaus]. (n.d.). Alkuperä. | ([Kuvaus], n.d.)  [Kuvaus] (n.d.) |

Jos aineisto on rajattu tietylle käyttäjäryhmälle, esimerkiksi yrityksen työntekijöille (yrityksen intra) tai kurssin osallistujille (Moodle), siihen viitataan kuten tavalliseen verkkosivuun. Koska lukijalle tieto rajatusta pääsystä on kuitenkin tärkeä, se on hyvä ilmoittaa viitteessä lisätietona, esimerkiksi [rajattu pääsy] / [restricted availability] -huomautuksin. Tämä merkintäohje koskee vain Vaasan yliopiston harjoitustöitä ja opinnäytteitä. Mikäli kyseessä on ammatillinen julkaisu, tällaiset lähteet käsitellään henkilökohtaisena viestintänä, eikä niitä merkitä lähdeluetteloon lainkaan.

## Monografia

Monografia on yhden kirjoittajan tai kirjoittajaryhmän jostakin tietystä, yhtenäisestä aiheesta kirjoittama tutkimus. Se voi olla painettu kirja tai e-kirja, tai joskus se julkaistaan molempina versioina. Sekä painettuun että e-kirjaan viitataan samalla tavalla. Jos painetun kirjan tiedoista löytyy pysyvä tunniste, kuten DOI tai URN, se merkitään https://-alkuisena linkkinä lähdeluetteloon. Jos e-kirjan linkki ei vie suoraan kirjan tietoihin tai tietokannan nimestä ei ole lukijalle mitään hyötyä, sitä ei merkitä lähdeluetteloon. Kirjan kustannuspaikkaa ei merkitä. Monografian tiedot kirjoitetaan lähdeluetteloon seuraavalla tavalla (lähdeluetteloesimerkit on tässä kirjoitusohjeessa erotettu tekstistä selvyyden vuoksi vaakaviivoilla):

**Sukunimi, A. A. (julkaisuvuosi). *Kirjan nimi* (painos).Julkaisija. https://doi.org/10.xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kunelius, R. (2010). *Viestinnän vallassa*. Alma Talent Oy. <http://urn.fi/URN:ISBN:978-952-476-823-8>

Piippo, I., Vaattovaara, J. & Voutilainen, E. (2016). *Kielen taju.* Noudettu 17.4.2020 osoitteesta <http://www.imafi.fi/imafi_dokument/HVVSHyhteenveto%20Uusi>

Slade-Brooking, C. (2016). Creating a brand identity: A guide for designers. Laurence King Publishing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sukunimet, joissa on etuliite,[[2]](#footnote-2) sijoitetaan yleensä lähdeluetteloon varsinaisen sukunimen, ei etuliitteen, mukaan aakkosjärjestykseen. Tällöin etuliite sijoitetaan vasta etunimen jäl­keen. Erimaalaisissa nimissä on erilaisia käytäntöjä, joten viitattaessa tällaiseen nimeen kirjoitusasu ja viittauskäytäntö täytyy tarkistaa erikseen, mieluiten kirjoittajan omista tiedoista.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leeuwen, T. van (2008). *Discourse and practice: New tools for critical discourse analysis.* Talentum.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_\_\_\_

Jos käytetään kahta tai useampaa saman tekijän samana vuonna ilmestynyttä teosta, ne listataan aakkosjärjestykseen ja erotetaan vuosilukuun liitettävällä pienellä kirjaimella (a, b, c). Tämä ohje koskee myös artikkeleita.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klemola, A. (2019a). Internet search-based investor sentiment and value premium. Finance Research Letters, 33. <https://doi.org/10.1016/j.frl.2019.06.022>

Klemola, A. (2019b). Small Investors’ Internet Sentiment and Return Predictability. Review of Behavioral Finance, ennakkoverkkojulkaisu. <https://doi.org/10.1108/RBF-02-2018-0019>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, A. A. & Sukunimi, B. B. (julkaisuvuosi). Kirjan kappaleen nimi. Teoksessa T. T. Toimittaja (toim.), *Kirjan nimi* (s. 1–123). Julkaisija. https://doi.org/**

**10.xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saleem, S. & Larimo, J. (2016). Hofstede cultural framework and advertising research: An assessment of the literature. Teoksessa G. Christodoulides, A. Stathopoulou & M. Eisend (toim.), Advances in advertising research (Vol. VII): Bridging the gap between advertising academia and practice (s. 247–263). Gabler Verlag. <https://doi.org/10.1007/978-3-658-15220-8_18>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, C. C. (toim.). (julkaisuvuosi). *Kirjan nimi.* Julkaisija. https://doi.**

**org/10.xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ahonen, G. (toim.). (2002). Henkilöstöraportointi, johtaminen ja työssä jaksaminen: Henkilöstövoimavarojen seuranta ja sen hyödyntäminen -tutkimuksen keskeiset havainnot [työministeriö]. Noudettu 11.6.2020 osoitteesta <http://www.imafi.fi/imafi_dokument/HVVSHyhteenveto%20Uusi.pdf>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Artikkelit

Jos artikkelilla on pysyvä tunniste (DOI, URN), sitä tulee käyttää myös painettuun artikkeliin viitattaessa. Artikkelin nimeä ei kursivoida, vaan lehden nimi kursivoidaan.

**Sukunimi, A. A. (julkaisuvuosi). Artikkelin nimi. *Lehden nimi*, volyymi(numero), 1–123. https://doi.org/10.xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kazmi, S. A. Z., Naaranoja, M. & Kytölä, J. (2016). Integrating strategic thinking and transformational leadership for NPD idea support process. Procedia - Social and Behavioral Sciences, 229, 387–397. <https://doi.org/10.1016/j.sbspro.2016.07>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikäli pysyvää tunnistetta ei ole, vaan tavallinen verkko-osoite, ei verkko-osoitetta merkitä, mikäli lähde löytyy painetusta lehdestä.

**Sukunimi, A. A. (2010, 16. joulukuuta). Artikkelin nimi. *Lehden nimi*, volyymi(numero), 1–123.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiainen, A. (2018, 15. syyskuuta). Ihminen ajattelee, tekoäly suorittaa [aivotutkija Henning Beckin haastattelu]. Helsingin Sanomat, D14–D15.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jos artikkeli on vain verkossa, eikä sillä ole pysyvää tunnistetta, tulee viittaukseen suhtautua varauksella. Tässä tapauksessa tulee myös käyttää päivämäärää, jolloin verkkosivua on käytetty, että lukija voi verrata, onko sivustoa päivitetty sen jälkeen, ja liittää tekstiin Noudettu pp.kk.vvvv osoitteesta URL ja englanninkielisessä tekstissä Retrieved yyyy-mm-dd URL.

**Sukunimi, A. A. & Sukunimi, B. B. (2010, 16. joulukuuta). Artikkelin nimi. *Lehden nimi*, volyymi(numero), 1–123. http://xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ahola, M. & Zafar, A. (2019, 9. syyskuuta). Merging and collaboration of educational institutes: New dimension of open innovation. LAMK Pro. Noudettu 31.12.2019 osoitteesta <http://www.lamkpub.fi/2019/09/09/merging-and-collaboration-of-educational-institutes-new-dimension-of-open-innovation/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jos viitataan artikkeliin, joka on julkaistu verkossa ennen lehden ilmestymistä, lehden tarkemmat tiedot ja sivunumerot vielä puuttuvat ja artikkelin yhteydessä lukee esimerkiksi "online first publication", "advance online publication", "In Press, Corrected Proof" tai "Ahead-of-print", englanninkielisessä viittauksessa termi yhtenäistetään "advance online publication" ja suomenkielisessä "ennakkoverkkojulkaisu". Tämä merkitään lähdeluetteloon seuraavasti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klemola, A. (2019b). Small investors’ internet sentiment and return predictability. Review of Behavioral Finance, ennakkoverkkojulkaisu. <https://doi.org/10.1108/RBF-02-2018-0019>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, A. A. (2010, 16. joulukuuta). Sanomalehtiartikkelin nimi. *Sanomalehden nimi*, volyymi(numero), 1–123. https://linkin.osoite**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vartiainen, P. (2020, 27. tammikuuta). Palvelujen valinnanvapaus: sumua ja vaikeita termejä. *Ilkka-*Pohjalainen, 16. Noudettu 18.12.2020 osoitteesta <https://ilkkapohjalainen.fi/xxx>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, A. A. & Sukunimi, B. B. (julkaisuvuosi). Artikkelin nimi. Teoksessa T. T. Toimittaja (toim.), *Kirjan nimi* (s. 1–123). Julkaisija. https://doi.org/10.xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saleem, S. & Larimo, J. (2016). Hofstede cultural framework and advertising research: An assessment of the literature. Teoksessa G. Christodoulides, A. Stathopoulou & M. Eisend (toim.), Advances in Advertising Research (Vol. VII): Bridging the Gap between Advertising Academia and Practice (s. 247–263). Gabler Verlag. <https://doi.org/10.1007/978-3-658-15220-8_18>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, A. A. (2010, 16. joulukuuta). Blogipostauksen otsikko. *Blogin nimi*. https://linkin.osoite**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ouellette, J. (2019, 15. marraskuuta). Physicists capture first footage of quantum knots unraveling in superfluid. *Ars Technica*. Noudettu 10.12.2020 osoitteesta [https://arstechnica.com/science/2019/11/study-you-can-tie-a-quantum-knot-in-a-superfluid-but-it-will-soon-untie-itself](https://arstechnica.com/science/2019/11/study-you-can-tie-a-quantum-knot-in-a-superfluid-but-it-will-soon-untie-itself/)/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Opinnäytteet

Jos opinnäytteellä ei ole pysyvää tunnistetta, kuten URN tai DOI, lisätään linkin eteen teksti ”Noudettu pp.kk.vvvv osoitteesta” tai ”Retrieved yyyy-mm-dd ”. Väitöskirjat ovat tieteellisiä julkaisuja. Ohjaajalta kannattaa varmistaa, voiko alempia opinnäytteitä, kuten pro gradu -tutkielmia, käyttää lähteinä omassa opinnäytteessään.

**Sukunimi, A. A. (2010). *Opinnäytteen nimi* [opinnäytteen taso, oppilaitoksen nimi]. Tietokannan nimi. https://urn.fi/URN:xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Perttola, L. (2019). Kynnyksen yli: julkisoikeudellinen tutkimus vanhuspalvelujen saamisen edellytyksistä [väitöskirja, Vaasan yliopisto]. Osuva. <http://urn.fi/URN:ISBN:978-952-476-896-2>

Reijonen, J. (2018). Decentralized machine learning for autonomous ships in distributed cloud environment [diplomityö, Vaasan yliopisto]. Osuva. Noudettu 31.12.2019 osoitteesta <https://osuva.uwasa.fi/handle/10024/9493>

Salo, M. (2015). Hyvä liiketoimintapäätös ja johdon vastuu [väitöskirja, Vaasan yliopisto]. Talentum.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Virallislähteet

Tekijänä voi olla myös yhteisö. Kun lähteellä ei ole varsinaista tekijää, se sijoitetaan lähdeluettelossa joko julkaisijan tai lähteen nimen mukaan. Sijoittelun on oltava yhdenmukainen lähdeviitteessä käytetyn merkintätavan kanssa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Lainlaatijan opas*. (2012). Oikeusministeriö. <http://urn.fi/URN:ISBN:978-952-476-896-2>

Oikeusministeriö. (2012). *Lainlaatijan opas*. <https://doi.org/10.1007/978-3-658-15220-8_18>

*Kielitoimiston sanakirja*. (2020). Opponentti. Noudettu 24.10.2020 osoitteesta <https://www.kielitoimistonsanakirja.fi/#/opponentti>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Tilastolähteet

Jos lähdeviitteessä on viitattu julkaisijan nimeen, lähdeluetteloon kirjoitetaan seuraavat tie­dot:

**Yhteisö. (2013). *Tilaston nimi.* Julkaisijan nimi. https://urn.fi/URN:xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tilastokeskus. (2013). *Yhteisöpalvelut istuvat suomalaiseen sosiaalisuuteen*. Noudettu 12.12.2017 osoitteesta <http://www.stat.fi/artikkelit/2013/art_2013-06-03_001.html>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Säädökset

Mikäli säädökset merkitään lähdeluetteloon, niistä kirjoitetaan säädöksen täydellinen nimi, antamispäivä, vi­noviiva, säädösnumero, julkaisijan nimi ja alkuperä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Opintotukilaki 21.1.1994/65*. Finlex. Noudettu 11.12.2020 osoitteesta <https://finlex.fi/fi/laki/ajantasa/1994/19940065#L2P15b>

*Asetus viranomaisten toiminnan julkisuudesta ja hyvästä tiedonhallintatavasta 1030/1999*. Finlex. Noudettu 18.11.2020 osoitteesta <http://www.finlex.fi/fi/laki/ajantasa/1999/19991030>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tavallisesti säädöksiä ei kuitenkaan merkitä lähdeluetteloon. Ohjaajan kanssa kannattaa keskustella oman alan käytänteistä. Muiden virallislähteiden merkintä lähdeluettelossa alkaa täsmälleen samoin kuin käytetty lähdeviite. Poikkeuksena ovat komiteanmietinnöt, joista merkitään lähdeluetteloon täydellinen nimi KM-lyhenteen sijaan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HE 248/2001 vp. Hallituksen esitys Eduskunnalle laiksi seutuyhteistyökokeilusta.

Komiteanmietintö 1992: 3. Perusoikeuskomitean mietintö. Oikeusministeriö.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tutkielman ohjaajat antavat lisätietoja.

## Tutkimusaineistot, standardit ja patentit

**Sukunimi, A. A. & Sukunimi, B. B. (2010). *Aineiston nimi* (versio) [tietoaineisto]. Julkaisijan nimi.** [**https://urn.fi/URN:xxx**](https://urn.fi/URN:xxx)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arrasvuori, J., Eronen, A., Lehtiniemi, A. & Leppänen, J. (2019, 10. syyskuuta). *Apparatus and method for associating images from two image streams* (EP3550817A1·2019-10-09). Espacenet. <https://worldwide.espacenet.com/patent/search/family/061912995/publication/EP3550817A1>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Yhteisö. (2010). *Aineiston nimi* (versio) [tietoaineisto]. Julkaisijan nimi. https://urn.fi/URN:xxx**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tilastokeskus, Ek, K. & Maanmittauslaitos. (2015). *Paavo – postinumeroalueittainen avoin tieto, 2015* [tietoaineisto]. CSC – Tieteen tietotekniikan keskus Oy, Etsin. <http://urn.fi/urn:nbn:fi:csc-kata00001000000000000567>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Organisaatio. (2010). *Standardin nimi* (numero).**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suomen Standardisoimisliitto SFS ry. (2017). *Pienjännitesähköasennukset: Osa 1-1, Yleisvaatimukset* (SFS 6000 osat 1–6) = *Low-voltage electrical installations. Part 1-1, General requirements* (SFS 6000 parts 1 to 6).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Verkkoaineistot

Verkkoaineistoja kannattaa tarkastella kriittisesti. Verkko-osoitteita ei tavuteta itse, vaan se tehdään tekstinkäsittelyohjelmalla. Näin linkki pysyy todennäköisemmin saavutettavana myös valmiissa työssä. Kannattaa huomioida, että verkkoaineistossa kursivoidaan otsikko, mutta sivuston nimeä ei kursivoida. Verkkoaineistojen lähdeluettelomerkinnät tehdään seuraavalla tavalla.

**Sukunimi, A. A. & Sukunimi, B. B. (2010, 8. lokakuuta). *Artikkelin nimi.* Sivuston nimi.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adams, A. (2019, 8. lokakuuta). *Book and book chapter references: No location required*. APA Style Blog. Noudettu 17.12.2019 osoitteesta <https://apastyle.apa.org/blog/publisher-locations-in-book-references>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukunimi, A. A. & Sukunimi, B. B. (2010, 8. lokakuuta). *Tekstin otsikko.* Sivuston nimi.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Malminen, U. (2019, 7. lokakuuta). *Helsinki luopuu koulujen Wilma-järjestelmästä muutaman vuoden sisällä – parin miljoonan käyttäjän Wilma ei lähtenyt mukaan kaupungin kilpailutukseen.* Yle. Noudettu 8.10.2019 osoitteesta <https://yle.fi/uutiset/3-11008546>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Yhteisö. (2010). *Tekstin otsikko.* Sivuston nimi. https://linkin.osoite**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kilpailu- ja kuluttajavirasto. (2017). *Kuluttaja-asiamiehen linjaus: Maksaminen verkkokaupassa*. Noudettu 28.10.2018 osoitteesta <https://www.kkv.fi/ratkaisut-ja-julkaisut/julkaisut/kuluttaja-asiamiehen-linjaukset/aihekohtaiset/maksaminen-verkkokaupassa/>

Lampimäki, H. (2018). *Johtamisen perusteet* [luentomateriaali]. Moodle [rajattu pääsy]. Noudettu 30.10.2018 osoitteesta <https://moodle.uwasa.fi/pluginfile.php/185252/mod_folder/content/0/Johtamisen_perusteet_25092018.pdf?forcedownload=1>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**@näyttönimi. (2010, 12. toukokuuta). *Tekstin otsikko* [kuvaus äänestä].Sivuston nimi.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tritonia [@TritoniaLib]. (2020, 22. tammikuuta). *#univaasa Access to Oxford University Press Journals now available! 368 journals in social sciences, law, science & mathematics, and more. Link* [tviitti]. Twitter. Noudettu 27.1.2021 osoitteesta <https://twitter.com/TritoniaLib/status/1352581833884651521?s=20>

TEDx Talks. (2017, 13. joulukuuta). *Susanna Kultalahti: Messages from generation y* [video]. YouTube. Noudettu 22.12.2017 osoitteesta <https://youtube/hwhpw9nOPiM>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kanavan nimi. (2010, 12. toukokuuta). *Postauksen ensimmäiset 20 sanaa* [kuvaus äänestä].Sivuston nimi.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaasan yliopisto. (2020, 23. joulukuuta). *Vaasan yliopiston tutkimusalustat ovat alkaneet kiinnostaa aluesuunnittelijoita ja innovaatiopolitiikan toteuttajia Itämeren alueella ja EU:ssa, kertoo aluetieteen professori Seija Virkkala. Lue* [kuva]. Facebook. Noudettu 27.1.2021 osoitteesta [https://www.facebook.com/univaasa/posts/10160621238227627?\_\_cft\_\_[0]=AZXbHe\_j-3yEYdF7wQLSZq8kA0A\_AJexBLki0P2b-TDFZZYCbwlcj555DBop9Oo0GVQ0B7x0as3gs4NO-l93V-VsI3Jki\_uQdwwoztu1vkKnwSYrjuAqeS4aOus0pQsWYdOTgmDXyILPisevm\_Y6wVhE&\_\_tn\_\_=%2CO%2CP-R](https://www.facebook.com/univaasa/posts/10160621238227627?__cft__%5b0%5d=AZXbHe_j-3yEYdF7wQLSZq8kA0A_AJexBLki0P2b-TDFZZYCbwlcj555DBop9Oo0GVQ0B7x0as3gs4NO-l93V-VsI3Jki_uQdwwoztu1vkKnwSYrjuAqeS4aOus0pQsWYdOTgmDXyILPisevm_Y6wVhE&__tn__=%2CO%2CP-R)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## TV ja elokuva

Tutkielmassa voidaan käyttää lähteinä esimerkiksi elokuvia, musiikkikappaleita, televisio- ja radio-ohjelmia sekä internetissä julkaistuja kuvia ja videoita. Jos **analyysin kohteena** on useita elokuvia tai televisio-ohjelmia, niistä on tehtävä oma aineistoluettelo tutkielman liitteeksi. Sama koskee esimerkiksi videonjakopalvelu YouTubessa julkaisuja videoita, jos ne muodostavat tutkimusaineiston.

Tekijäksi merkitään yleensä ohjaaja. Tekijä voi olla myös tuottaja, isäntä tai postaaja. Verkko-osoitetta suoratoistopalveluun ei merkitä, mikäli lähde on sitä kautta saatavilla vain lyhyen ajan.

**Ohjaaja, O. O. (2010). *Elokuvan nimi.* Tuotantoyhtiö.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forman, M. (ohjaaja). (1975). *One flew over the cuckoo's nest* [elokuva]. United Artists.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohjaaja, O. O. (2010, 16. joulukuuta). Jakson nimi (kauden numero, jakson numero)*.* T. T. Tuottajan sarjassa *Sarjan nimi*.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grönberg, M., Nevakare, H. & Urhonen, M. (toim.), (1988, 18. toukokuuta). Jäähyväiset Hittimittarille (jakso 61). Sarjassa Hittimittari. Noudettu 6.5.2017 osoitteesta <http://areena.yle.fi/1-2749009>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohjaaja, O. O. (2010, 16. joulukuuta). Jakson nimi (kauden numero, jakson numero)*.* T. T. Tuottajan sarjassa *Sarjan nimi*, Tuotantoyhtiö.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lund, P. (ohjaaja). (2017, 26. toukokuuta). Lauran päivä (kausi 6, jakso 12). Banijay Finlandin tuottamassa sarjassa Vain elämää. Nelonen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Postaaja, P. P. (2010, 16. joulukuuta). *Youtube-videon nimi*. Sivuston nimi.** [**https://linkin.osoite**](https://linkin.osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

University of Vaasa. (2019, 23. tammikuuta). *Univaasa – Agents of change* [video]. YouTube. Noudettu 17.12.2019 osoitteesta <https://youtu.be/VLO63lQ29Eo>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Tekoäly

Tekoäly ei ole tieteellinen lähde, ja tästä syystä sitä ei pitäisi käyttää lähteenä tieteellisessä tutkimuksessa. Mikäli tekoälyä on hyödynnetty tutkielman laatimisessa, täytyy ohjaajan kanssa keskustella siitä, miten tekoälyä on käytetty ja miten se raportoidaan.

Tekoälyä on mahdollista kuitenkin hyödyntää esimerkiksi kuvien, kuvioiden, taulukoiden tai koodien luomisessa tai muokkaamisessa. Mikäli kuva, kuvio, taulukko tai koodi on luotu tai muokattu tekoälyä hyödyntäen, merkitään tekoäly lähdeluetteloon.

Tekijäksi merkitään mallin tekijä, yritys tai julkaisija.

**Mallin tekijä/yritys/julkaisija. (julkaisuvuosi). Tekoälyn nimi (version julkaisupäivä) [kuvaus]. Noudettu 1.12.2023 osoitteesta** <https://linkin.osoite>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OpenAI. (2023). *ChatGPT* (14.3.2023) [laaja kielimalli]. Noudettu 1.12.2023 osoitteesta <https://chat.openai.com/chat>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Sähköpostiviestit, haastattelut ja keskustelut

Henkilökohtainen viestintä sisältää sähköpostiviestejä, keskusteluryhmistä lähetettyjä viestejä (joita ei ole arkistoitu), henkilökohtaisia haastatteluja, puhelinkeskusteluja ja muita vastaavia. Henkilökohtaista viestintää ei merkitä lähdeluetteloon.

Ammatillisessa ja laajemmalle yleisölle tarkoitetussa julkaisussa rajatun saatavuuden verkkosivut, kuten Moodle tai yrityksen intra, lasketaan henkilökohtaiseksi viestinnäksi. Vaasan yliopiston harjoitustöissä, kandidaatintutkielmissa, pro gradu -tutkielmissa ja diplomitöissä niihin saa viitata kuten verkkolähteeseen.

# Yhteenveto

Tämän ohjeistuksen tarkoituksena oli esitellä Vaasan yliopiston kirjoitusohjeet, joita käytetään harjoitustöissä ja tutkielmissa. Tarvittaessa lisätietoa on saatavilla omalta ohjaajalta.

Lähteet

Adams, A. (2019, 8. lokakuuta). *Book and book chapter references: No location required*. APA Style Blog. Noudettu 17.12.2019 osoitteesta <https://apastyle.apa.org/blog/publisher-locations-in-book-references>

Ahola, M. & Zafar, A. (2019, 9. syyskuuta). Merging and collaboration of educational institutes: New dimension of open Innovation. LAMK Pro. Noudettu 31.12.2019 osoitteesta <http://www.lamkpub.fi/2019/09/09/merging-and-collaboration-of-educational-institutes-new-dimension-of-open-innovation/>

Ahonen, G. (toim.). (2002). Henkilöstöraportointi, johtaminen ja työssä jaksaminen: Henkilöstövoimavarojen seuranta ja sen hyödyntäminen -tutkimuksen keskeiset havainnot [työministeriö]. Noudettu 6.11.2011 osoitteesta <http://www.imafi.fi/imafi_dokument/HVVSHyhteenveto%20Uusi.pdf>

Ampuja, M., Koivisto, J. & Väliverronen, E. (2014). Medioituminen: iskusana, analyyttinen työkalu vai uusi paradigma? *Media & viestintä*, 37(2), 22–37. <https://doi.org/10.1016/j.sbspro.2016.07>

APA. (2019, syyskuu). *Missing reference information*. Noudettu 18.12.2020 osoitteesta <https://apastyle.apa.org/style-grammar-guidelines/references/missing-information>

Arrasvuori, J., Eronen, A., Lehtiniemi, A. & Leppänen, J. (2019, 10. syyskuuta). *Apparatus and method for associating images from two image streams* (EP3550817A1·2019-10-09). Espacenet. <https://worldwide.espacenet.com/patent/search/family/061912995/publication/EP3550817A1>

*Asetus viranomaisten toiminnan julkisuudesta ja hyvästä tiedonhallintatavasta 1030/1999*. Finlex. Noudettu 18.11.2020 osoitteesta <http://www.finlex.fi/fi/laki/ajantasa/1999/19991030>

Forman, M. (ohjaaja). (1975). *One flew over the cuckoo's nest* [elokuva]. United Artists.

Giles, D., Stommel, W., Trena, P. Lester, J. & Reed, D. (2015). Microanalysis of online data: The methodological development of “digital CA”. *Discourse, Context, and Media,* 7, 45–51. <https://doi.org/10.1016/j.dcm.2014.12.002>

Grönberg, M., Nevakare, H. & Urhonen, M. (toim.), (1988, 18. toukokuuta). Jäähyväiset Hittimittarille (jakso 61). Sarjassa Hittimittari. Noudettu 6.5.2017 osoitteesta <http://areena.yle.fi/1-2749009>

Günthner, S. & Knoblauch, H. (1995). Culturally patterned speaking practices. The analysis on communicative genres. *Pragmatics*, 5(5), 1–32.

HE 248/2001 vp. Hallituksen esitys Eduskunnalle laiksi seutuyhteistyökokeilusta.

Helminen, M. (2019). *Finnish international taxation*. Alma Talent Oy. (Alun perin julkaistu 2002).

Kazmi, S. A. Z., Naaranoja, M. & Kytölä, J. (2016). Integrating strategic thinking and transformational leadership for NPD idea support process. Procedia - Social and Behavioral Sciences, 229, 387–397. <https://doi.org/10.1016/j.sbspro.2016.07>

*Kielitoimiston sanakirja*. (2020). Opponentti. Noudettu 24.10.2020 osoitteesta <https://www.kielitoimistonsanakirja.fi/#/opponentti>

Kilpailu- ja kuluttajavirasto. (2017). *Kuluttaja-asiamiehen linjaus: Maksaminen verkkokaupassa*. Noudettu 28.10.2018 osoitteesta <https://www.kkv.fi/ratkaisut-ja-julkaisut/julkaisut/kuluttaja-asiamiehen-linjaukset/aihekohtaiset/maksaminen-verkkokaupassa/>

Klemola, A. (2019a). Internet search-based investor sentiment and value premium. Finance Research Letters, 33. <https://doi.org/10.1016/j.frl.2019.06.022>

Klemola, A. (2019b). Small investors’ internet sentiment and return predictability. *Review of Behavioral Finance*, ennakkoverkkojulkaisu. <https://doi.org/10.1108/RBF-02-2018-0019>

Kniivilä, S., Lindblom-Ylänne, S. & Mäntylä, A. (2017). *Tiede ja teksti: tehoa ja taitoa tutkielman kirjoittamiseen* (kolmas, uudistettu painos). Gaudeamus. ISBN: 978-952-495-441-9.

Koiranen, A. (2015). *Facebook ja Twitter yliopistokirjastojen viestinnässä. Tiedottamisesta asiakassuhteiden ylläpitoon* [pro gradu -tutkielma, Vaasan yliopisto]. Osuva. http://urn.fi/URN:ISBN:978-952-476-896-2

Komiteanmietintö 1992: 3. Perusoikeuskomitean mietintö. Oikeusministeriö.

Koskela, M. (2003). Suora esitys ja sen kehystäminen tiedejournalismissa ja poliitti­sessa journalismissa.Teoksessa M. Koskela & N. Pilke (toim.), *Kieli ja asiantuntijuus.* *AFinLAn vuosikirja* (s. 221–238). Suomen soveltavan kielitieteen yhdistyk­sen julkaisuja no 61. Jyväskylän yliopisto.

Kunelius, R. (2010). *Viestinnän vallassa*. Alma Talent Oy. <http://urn.fi/URN:ISBN:978-952-476-823-8>

Laaksonen, S.-M. (2016a). Sosiaalinen media – tutkimusaineiston hankala aarrearkku. *Sosiaalilääketieteellinen aikakauslehti*, 53(2), 145–146.

Laaksonen, S.-M. (2016b). *Hybrid narratives: Organizational reputation in the hybrid media system* [väitöskirja, Helsingin yliopisto]*.* Publications of the Faculty of Social Sciences 53. <http://urn.fi/URN:ISBN:978-951-51-2612-2>

*Lainlaatijan opas*. (2012). Oikeusministeriö. <http://urn.fi/URN:ISBN:978-952-476-896-2>

Lampimäki, H. (2018). *Johtamisen perusteet* [luentomateriaali]. Moodle [rajattu pääsy]. Noudettu 30.10.2018 osoitteesta <https://moodle.uwasa.fi/pluginfile.php/185252/mod_folder/content/0/Johtamisen_perusteet_25092018.pdf?forcedownload=1>

Leeuwen, T. van (2008). *Discourse and practice: New tools for critical discourse analysis*. Talentum.

Lund, P. (ohjaaja). (2017, 26. toukokuuta). Lauran päivä (kausi 6, jakso 12). Banijay Finlandin tuottamassa sarjassa Vain elämää. Nelonen.

Luukka, M-R. (1995). *Puhuttua ja kirjoitettua tiedettä. Funktionaalinen ja yhteisöllinen näkökulma tieteen kielen interpersonaalisiin piirteisiin*. Jyväskylä Studies in Communication 4. Jyväskylän yliopisto.

Malminen, U. (2019, 7. lokakuuta). *Helsinki luopuu koulujen Wilma-järjestelmästä muutaman vuoden sisällä – parin miljoonan käyttäjän Wilma ei lähtenyt mukaan kaupungin kilpailutukseen*. Yle. Noudettu 8.10.2019 osoitteesta <https://yle.fi/uutiset/3-11008546>

Mäenpänen, A. (2019). *Testing communication reliability with fault injection: Implementation using robot framework and SoC-FPGA* [diplomityö, Vaasan yliopisto]. Osuva. <http://urn.fi/URN:NBN:fi-fe2019111137653>

Oikeusministeriö. (2012). *Lainlaatijan opas*. <https://doi.org/10.1007/978-3-658-15220-8_18>

OpenAI. (2023). *ChatGPT* (14.3.2023) [laaja kielimalli]. Noudettu 1.12.2023 osoitteesta <https://chat.openai.com/chat>

*Opintotukilaki 21.1.1994/65*. Finlex. Noudettu 11.12.2020 osoitteesta <https://finlex.fi/fi/laki/ajantasa/1994/19940065#L2P15b>

Ouellette, J. (2019, 15. marraskuuta). Physicists capture first footage of quantum knots unraveling in superfluid. *Ars Technica*. Noudettu 10.12.2020 osoitteesta [https://arstechnica.com/science/2019/11/study-you-can-tie-a-quantum-knot-in-a-superfluid-but-it-will-soon-untie-itself](https://arstechnica.com/science/2019/11/study-you-can-tie-a-quantum-knot-in-a-superfluid-but-it-will-soon-untie-itself/)/

Perttola, L. (2019). Kynnyksen yli: julkisoikeudellinen tutkimus vanhuspalvelujen saamisen edellytyksistä [väitöskirja, Vaasan yliopisto]. Osuva. <http://urn.fi/URN:ISBN:978-952-476-896-2>

Piippo, I., Vaattovaara, J. & Voutilainen, E. (2016). *Kielen taju.* Noudettu 17.4.2020 osoitteesta <http://www.imafi.fi/imafi_dokument/HVVSHyhteenveto%20Uusi>

Reijonen, J. (2018). Decentralized machine learning for autonomous ships in distributed cloud environment [diplomityö, Vaasan yliopisto]. Osuva. Noudettu 31.12.2019 osoitteesta <https://osuva.uwasa.fi/handle/10024/9493>

Saleem, S. & Larimo, J. (2016). Hofstede cultural framework and advertising research: An assessment of the literature. Teoksessa G. Christodoulides, A. Stathopoulou & M. Eisend (toim.), Advances in advertising research (Vol. VII): Bridging the gap between advertising academia and practice (s. 247–263). Gabler Verlag. <https://doi.org/10.1007/978-3-658-15220-8_18>

Salo, M. (2015). Hyvä liiketoimintapäätös ja johdon vastuu [väitöskirja, Vaasan yliopisto]. Talentum.

Slade-Brooking, C. (2016). Creating a brand identity: A guide for designers. Laurence King Publishing.

Suomen Standardisoimisliitto SFS ry. (2017). *Pienjännitesähköasennukset: Osa 1-1, Yleisvaatimukset* (SFS 6000 osat 1-6) = *Low-voltage electrical installations. Part 1-1, General requirements* (SFS 6000 parts 1 to 6).

TEDx Talks. (2017, 13. joulukuuta). *Susanna Kultalahti: Messages from generation y* [video]. YouTube. Noudettu 22.12.2017 osoitteesta https:// youtube/hwhpw9

nOPiM

Teikari, E. (1990). Suomalainen sanomalehti varovainen kannanottaja [tietoaineisto]. *Tiedotustut­kimus,* 3, 56–63. CSC – Tieteen tietotekniikan keskus Oy, Etsin. <http://urn.fi/urn:nbn:fi:csc-kata00001000000000000567>

Tiainen, A. (2018, 15. syyskuuta). Ihminen ajattelee, tekoäly suorittaa [aivotutkija Henning Beckin haastattelu]. Helsingin Sanomat, D14–D15.

Tilastokeskus. (2013). *Yhteisöpalvelut istuvat suomalaiseen sosiaalisuuteen*. Noudettu 12.12.2017 osoitteesta <http://www.stat.fi/artikkelit/2013/art_2013-06-03_001.html>

Tilastokeskus, Ek, K. & Maanmittauslaitos. (2015). *Paavo – postinumeroalueittainen avoin tieto, 2015* [tietoaineisto]. CSC – Tieteen tietotekniikan keskus Oy, Etsin. <http://urn.fi/urn:nbn:fi:csc-kata00001000000000000567>

Tritonia [@TritoniaLib]. (2021, 22. tammikuuta*). #univaasa Access to Oxford University Press Journals now available! 368 journals in social sciences, law, science & mathematics, and more. Link* [tviitti]. Twitter. Noudettu 27.1.2021 osoitteesta <https://twitter.com/TritoniaLib/status/1352581833884651521?s=20>

University of Vaasa. (2019, 23. tammikuuta). *Univaasa – Agents of change* [video]. YouTube. Noudettu 17.12.2020 osoitteesta <https://youtu.be/VLO63lQ29Eo>

Vaasan yliopisto. (2020, 23. joulukuuta). *Vaasan yliopiston tutkimusalustat ovat alkaneet kiinnostaa aluesuunnittelijoita ja innovaatiopolitiikan toteuttajia Itämeren alueella ja EU:ssa, kertoo aluetieteen professori Seija Virkkala. Lue* [kuva]. Facebook. Noudettu 27.1.2021 osoitteesta [https://www.facebook.com/univaasa/posts/10160621238227627?\_\_cft\_\_[0]=AZXbHe\_j-3yEYdF7wQLSZq8kA0A\_AJexBLki0P2b-TDFZZYCbwlcj555DBop9Oo0GVQ0B7x0as3gs4NO-l93V-VsI3Jki\_uQdwwoztu1vkKnwSYrjuAqeS4aOus0pQsWYdOTgmDXyILPisevm\_Y6wVhE&\_\_tn\_\_=%2CO%2CP-R](https://www.facebook.com/univaasa/posts/10160621238227627?__cft__%5b0%5d=AZXbHe_j-3yEYdF7wQLSZq8kA0A_AJexBLki0P2b-TDFZZYCbwlcj555DBop9Oo0GVQ0B7x0as3gs4NO-l93V-VsI3Jki_uQdwwoztu1vkKnwSYrjuAqeS4aOus0pQsWYdOTgmDXyILPisevm_Y6wVhE&__tn__=%2CO%2CP-R)

Vartiainen, P. (2020, 27. tammikuuta). Palvelujen valinnanvapaus: sumua ja vaikeita termejä. *Ilkka-*Pohjalainen, 16. Noudettu 18.12.2020 osoitteesta <https://ilkkapohjalainen.fi/xxx>

Liitteet

Liite 1. Liitteen nimi

Liite 2. Liitteen nimi

1. Huom! Kaikki viitteessä mainitut tekijät eivät välttämättä allekirjoita kaikkea kappaleessa kirjoitettua, joten useiden lähteiden mainitseminen yhdessä lähdeviitteessä voi olla tarpeen purkaa erillisiksi lähdeviitteiksi. [↑](#footnote-ref-1)
2. Suomen kielessä aateliset etuliitteet (von, de, af yms.) aloitetaan virkkeen alussa normaaliin tapaan isolla kirjaimella. [↑](#footnote-ref-2)